                  5.3.2020

                  ET

                  Euroopa Liidu Teataja

                  L 67/82

         KOMISJONI RAKENDUSMÄÄRUS (EL) 2020/359,
         4. märts 2020,
         millega muudetakse määrust (EL) nr 1178/2011, millega kehtestatakse tsiviillennunduses kasutatavate õhusõidukite meeskonnaga seotud tehnilised nõuded ning haldusmenetlused vastavalt Euroopa Parlamendi ja nõukogu määrusele (EÜ) nr 216/2008
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 4. juuli 2018. aasta määrust (EL) 2018/1139, mis käsitleb tsiviillennunduse valdkonna ühisnorme ja millega luuakse Euroopa Liidu Lennundusohutusamet ning millega muudetakse Euroopa Parlamendi ja nõukogu määrusi (EÜ) nr 2111/2005, (EÜ) nr 1008/2008, (EL) nr 996/2010, (EL) nr 376/2014 ja Euroopa Parlamendi ja nõukogu direktiive 2014/30/EL ning 2014/53/EL ning tunnistatakse kehtetuks Euroopa Parlamendi ja nõukogu määrused (EÜ) nr 552/2004 ja (EÜ) nr 216/2008 ning nõukogu määrus (EMÜ) nr 3922/91, (1) eriti selle artikleid 23 ja 27,
         ning arvestades järgmist:

                     (1)

                     Komisjoni määrusega (EL) nr 1178/2011 (2) on kehtestatud nõuded pilootidele, kes on seotud määruse (EL) 2018/1139 artikli 2 lõike 1 punkti b alapunktides i ja ii kindlaksmääratud õhusõidukite käitamisega.

                     (2)

                     Võttes arvesse õhupallide ja purilennukite lennumeeskonnaliikmete lubade väljaandmise eripära, tuleks eraldi määrustes, nimelt komisjoni määruses (EL) 2018/395 (3) ja komisjoni rakendusmääruses (EL) 2018/1976 (4) sätestada erinõuded lubade väljaandmiseks.

                     (3)

                     Samal ajal tuleks määruse (EL) nr 1178/2011 I lisast (FCL-osast) välja jätta õhupalli- ja purilennukipiloodilubade väljaandmist käsitlevad sätted ning läbi vaadata I lisa (FCL-osa) kohased mitut valdkonda hõlmavad nõuded, näiteks õhupalli- või purilennukipiloodi lubadega seotud teadmiste ja kogemuste arvestamine teisi õhusõidukikategooriaid hõlmavate piloodilubade väljaandmisel, võttes arvesse õhupalli- ja purilennukipiloodilubade väljaandmise suhtes kohaldatavaid uusi sätteid.

                     (4)

                     Õhupalli- ja purilennukimeeskonnaliikmete lubade väljaandmisel tuleks ka edaspidi kohaldada määruse (EL) nr 1178/2011 IV lisa (MED-osa), VI lisa (ARA-osa), VII lisa (ORA-osa) ja VIII lisa (DTO-osa) sätteid.

                     (5)

                     Lennuohutuse edasiseks suurendamiseks tuleks õhuspordi ja harrastuslendudega tegelevaid piloote kutsuda üles taotlema õigusi lendamiseks vastavalt instrumentaallennureeglitele (IFR). Seepärast tuleks instrumentaallennureeglitega seotud õigusi käsitlevaid eeskirju kohandada ja võtta määruse (EL) nr 1178/2011 I lisas (FCL-osa) kasutusele instrumentaallennu algpädevusmärge (BIR). Instrumentaallennu algpädevusmärget (BIR) käsitlevate koolituste sisu ja asjaomaste õiguste ulatus peaks olema konkreetselt kohandatud õhuspordi ja harrastuslendudega tegelevate pilootide vajadustele.

                     (6)

                     Instrumentaallennu algpädevusmärke kasutuselevõtuga muutub määruse (EL) nr 1178/2011 I lisa (FCL-osa) punkti FCL.825 kohane instrumentaal-marsruutlennupädevusmärge (EIR) ülearuseks ning seetõttu tuleks kõnealune märge määrusest (EL) nr 1178/2011 välja jätta. Siiski peaks praegustel instrumentaal-marsruutlennupädevusmärke omanikel olema võimalik jätkata oma õiguste kasutamist ja instrumentaallennupädevuse põhimärke taotlemisel tuleks arvestada instrumentaal-marsruutlennupädevusmärkega seotud nõuete täitmist. Samuti peaks olema võimalik jätkata enne käesoleva määruse kohaldamist alustatud instrumentaal-marsruutlennupädevusmärke saamiseks alustatud koolitust ja viia see lõpule instrumentaallennu algpädevusmärke (BIR) saamiseks nõutava koolitusena.

                     (7)

                     Määrust (EL) nr 1178/2011 tuleks tehniliselt ajakohastada, võttes eelkõige arvesse suutlikkusel põhineva navigatsiooni (PBN), häireolukorra ennetamise ja lahendamise koolituse (UPRT) ning instruktori ja kontrollpiloodi kvalifikatsiooni valdkonnas saadud kogemusi.

                     (8)

                     Käesoleva määrusega ettenähtud meetmed põhinevad Euroopa Liidu Lennundusohutusameti arvamusel nr 1/2019 (5) kooskõlas määruse (EL) 2018/1139 artikli 75 lõike 2 punktiga b ning artikli 76 lõikega 1.

                     (9)

                     Käesoleva määrusega ettenähtud meetmed on kooskõlas määruse (EL) 2018/1139 artikli 127 kohaselt asutatud komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Komisjoni määrust (EL) nr 1178/2011 muudetakse järgmiselt.

                        1)

                        Artikkel 1 asendatakse järgmisega:

                           „Artikkel 1
                           Reguleerimisese

                              1.   Käesoleva määrusega kehtestatakse üksikasjalikud eeskirjad järgmise kohta:

                                          a)

                                          eri pädevusmärked piloodilubadel, piloodilubade väljaandmise, pikendamise, muutmise, peatamise või tühistamise ning piloodilubadele piirangute kehtestamise tingimused, loaomanike õigused ja kohustused, samuti liikmesriikide kehtivate piloodi- ja pardainseneri lubade piloodilubadeks muutmise tingimused;

                                          b)

                                          lennukoolituse ja lennutreeningu korraldamise ning pilootide oskuste hindamise eest vastutavate isikute sertifitseerimine;

                                          c)

                                          pilootide eri tervisetõendid, tervisetõendite väljaandmise, pikendamise, muutmise, peatamise või tühistamise ning tõenditele piirangute kehtestamise tingimused, tervisetõendite omanike õigused ja kohustused ning liikmesriikide tervisetõendite vastastikku tunnustatud tervisetõenditeks muutmise tingimused;

                                          d)

                                          lennundusarstide sertifitseerimine ning tingimused, mille alusel võivad üldarstid tegutseda lennundusarstina;

                                          e)

                                          salongipersonali liikmete korrapärane lennundusmeditsiiniline hindamine ja sellise hindamise eest vastutavate isikute kvalifikatsioon;

                                          f)

                                          salongitöötaja tunnistuste väljaandmise, pikendamise, muutmise, peatamise, tühistamise või neile piirangute kehtestamise tingimused ning salongitöötaja tunnistuste omanike õigused ja kohustused;

                                          g)

                                          tingimused, mida kohaldatakse tsiviillennunduses kasutatavate õhusõidukite meeskondade kvalifitseerimist teostavate piloodikoolitusorganisatsioonide sertifikaatide ja lennundusmeditsiinilisi hindamisi teostavate lennundusmeditsiinikeskuste sertifikaatide väljaandmise, pikendamise, muutmise, peatamise, tühistamise või neile piirangute kehtestamise suhtes;

                                          h)

                                          lennutreeningseadmete sertifitseerimise ning kõnealuseid seadmeid käitavate ja kasutavate organisatsioonide sertifitseerimise suhtes kohaldavad nõuded;

                                          i)

                                          haldus- ja juhtimissüsteemi suhtes kohaldatavad nõuded, mida liikmesriigid, Euroopa Liidu Lennundusohutusamet (EASA) ja asjaomased organisatsioonid punktides a–h osutatud eeskirjade puhul peavad järgima.

                              2.   Käesoleva määruse artikleid 11b ja 11c ning IV lisa (MED-osa), VI lisa (ARA-osa), VII lisa (ORA-osa) ja VIII lisa (DTO-osa) kohaldatakse õhupalli- ja purilennukipiloodi lubade suhtes.“

                        2)

                        Artikli 2 punkt 19 asendatakse järgmisega:

                                    „19)

                                    „lennuinstruktor (FI)“ – instruktor, kellel on õigus anda õhusõidukiga koolitust vastavalt käesoleva määruse I lisa (FCL-osa) J alajaole, määruse (EL) 2018/395 (*1) III lisa (BFCL-osa) FI alajaole või rakendusmääruse (EL) 2018/1976 (*2) III lisa (SFCL-osa) FI alajaole;

                           (*1)  (*) Komisjoni 13. märtsi 2018. aasta määrus (EL) 2018/395, milles sätestatakse üksikasjalikud eeskirjad õhupallilendude suhtes vastavalt Euroopa Parlamendi ja nõukogu määrusele (EÜ) nr 216/2008 (ELT L 71, 14.3.2018, lk 10)."

                           (*2)  Komisjoni 14. detsembri 2018. aasta rakendusmäärus (EL) 2018/1976, milles sätestatakse üksikasjalikud eeskirjad purilennukilendude suhtes vastavalt Euroopa Parlamendi ja nõukogu määrusele (EL) 2018/1139 (ELT L 326, 20.12.2018, lk 64).“"

                        3)

                        Artikli 4 lõikes 8 asendatakse sõnad „8. aprillini 2021“ sõnadega „8. septembrini 2021“.

                        4)

                        Lisatakse järgmine artikkel 4c:

                           „Artikkel 4c
                           Instrumentaal-marsruutlennupädevusmärke omanike suhtes kohaldatavad üleminekumeetmed

                              1.   Kuni 8. septembrini 2022 (kaasa arvatud) kohaldatakse I lisa (FCL-osa) punktis FCL.825 sätestatud instrumentaal-marsruutlennupädevusmärke (EIR) omanike suhtes järgmist:

                                          a)

                                          neil on õigus jätkata oma instrumentaal-marsruutlennupädevusmärkest tulenevate õiguste kasutamist;

                                          b)

                                          neil on õigus instrumentaal-marsruutlennupädevusmärget pikendada või selle kehtivus taastada vastavalt komisjoni delegeeritud määruse (EL) (*3) punkti FCL.825 alapunktile g;

                                          c)

                                          nende puhul võetakse täielikult arvesse I lisa (FCL-osa) punkti FCL.835 alapunkti c alapunkti 2 alapunktides i ja ii sätestatud koolitusnõuete täitmist, kui nad taotlevad I lisa (FCL-osa) punkti FCL.835 kohase instrumentaallennu algpädevusmärke (BIR) väljaandmist ning

                                          d)

                                          nende puhul loetakse täidetuks kõik I lisas (FCL-osa) instrumentaal-marsruutlennupädevusmärke omanike suhtes kohaldatavad nõuded.

                              2.   Alates 8. septembrist 2021 võib jätkata lõikes 1 osutatud instrumentaal-marsruutlennupädevusmärke koolituskursusi, mida on alustatud enne nimetatud kuupäeva, ning neid käsitatakse instrumentaallennu algpädevusmärke (BIR) saamiseks korraldatavate koolituskursustena. Instrumentaallennu algpädevusmärke saamiseks korraldatava koolituskursuse eest vastutav sertifitseeritud koolitusorganisatsioon teeb taotleja hindamise põhjal kindlaks, kui suurt osa instrumentaal-marsruutlennupädevusmärke saamiseks läbitud koolitusest on instrumentaallennu algpädevusmärke (BIR) väljaandmisel võimalik arvesse võtta.

                              3.   Instrumentaallennu algpädevusmärke (BIR) taotlejate puhul, kes on enne 8. septembrit 2021 sooritanud instrumentaal-marsruutlennupädevusmärke saamiseks nõutava teoreetiliste teadmiste eksami vastavalt punkti FCL.825 alapunktile d, loetakse täidetuks kõik instrumentaallennu algpädevusmärkega seotud teooriaõppe ja teoorieksami nõuded.

                           (*3)  Komisjoni 4. märtsi 2020. aasta delegeeritud määrus (EL), (Euroopa Liidu Teatajas veel avaldamata).“"

                        5)

                        Artikkel 11c asendatakse järgmisega:

                           „Artikkel 11c
                           Üleminekumeetmed
                           Liikmesriigid peavad tegema järgmist:

                                       a)

                                       edastama hiljemalt 8. aprilliks 2021 EASA-le kõik dokumendid, mis on seotud selliste organisatsioonide üle tehtava järelevalvega, kes pakuvad määrusele (EL) 2018/395 ja rakendusmääruse (EL) 2018/1976 kohast koolitust piloodilubade saamiseks ning kelle jaoks EASA on vastavalt Euroopa Parlamendi ja nõukogu määruse (EL) 2018/1139 (*4) artiklile 78 pädev asutus;

                                       b)

                                       viima koostöös EASAga lõpule enne 8. aprilli 2020 algatatud sertifitseerimismenetlused ja andma välja sertifikaadi, mille alusel EASA hakkab täitma kõiki oma ülesandeid asjaomaste sertifitseeritud organisatsioonide pädeva asutusena.

                           (*4)  Euroopa Parlamendi ja nõukogu 4. juuli 2018. aasta määrus (EL) 2018/1139, mis käsitleb tsiviillennunduse valdkonna ühisnorme ja millega luuakse Euroopa Liidu Lennundusohutusamet ning millega muudetakse Euroopa Parlamendi ja nõukogu määrusi (EÜ) nr 2111/2005, (EÜ) nr 1008/2008, (EL) nr 996/2010, (EL) nr 376/2014 ja Euroopa Parlamendi ja nõukogu direktiive 2014/30/EL ning 2014/53/EL ning tunnistatakse kehtetuks Euroopa Parlamendi ja nõukogu määrused (EÜ) nr 552/2004 ja (EÜ) nr 216/2008 ning nõukogu määrus (EMÜ) nr 3922/91 (ELT L 212, 22.8.2018, lk 1).“"

                        6)

                        Artikli 12 lõige 2a jäetakse välja.

                        7)

                        Artikli 12 lõikes 4 asendatakse kuupäev „20. juunini 2020“ kuupäevaga „20. juunini 2021“.

                        8)

                        I lisa (FCL-osa) muudetakse vastavalt käesoleva määruse I lisale.

                        9)

                        IV lisa (MED-osa) muudetakse vastavalt käesoleva määruse II lisale.

                        10)

                        VI lisa (ARA-osa) muudetakse vastavalt käesoleva määruse III lisale.

                        11)

                        VII lisa (ORA-osa) muudetakse vastavalt käesoleva määruse IV lisale.

                        12)

                        VIII lisa (DTO-osa) muudetakse vastavalt käesoleva määruse V lisale.

            Artikkel 2

               1.   Käesolev määrus jõustub kahekümnendal päeval pärast selle avaldamist Euroopa Liidu Teatajas.

               2.   Käesolevat määrust kohaldatakse alates 8. aprillist 2020.

               3.   Erandina lõikest 2 kohaldatakse alates 8. septembrist 2021 järgmisi sätteid:

                           a)

                           I lisa punkti 1 alapunkt e, punkti 4 alapunkt b, punktid 5–7, punktid 32 ja 34, punkti 36 alapunkt d, punkti 40 alapunkt a, punktid 41, 42, 44, 46–48, punkti 52 alapunkt f, punkti 53 alapunktid a–c, e ja f, punktid 54 ja 55, punkti 56 alapunktid a–c ja punkt 57;

                           b)

                           II lisa punkt b;

                           c)

                           III lisa punkti 10 alapunkti d alapunkt ii.

               4.   Erandina lõikest 2 kohaldatakse artikli 1 punkti 7 ja I lisa punkti 49, punkti 53 alapunkti d ning punkti 58 alapunkte b, d ja e alates käesoleva määruse jõustumise päevast.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 4. märts 2020

                  Komisjoni nimel

                  president

               Ursula VON DER LEYEN

            (1)  ELT L 212, 22.8.2018, lk 1.

            (2)  Komisjoni 3. novembri 2011. aasta määrus (EL) nr 1178/2011, millega kehtestatakse tsiviillennunduses kasutatavate õhusõidukite meeskonnaga seotud tehnilised nõuded ja haldusmenetlused vastavalt Euroopa Parlamendi ja nõukogu määrusele (EÜ) nr 216/2008 (ELT L 311, 25.11.2011, lk 1).

            (3)  Komisjoni 13. märtsi 2018. aasta määrus (EL) 2018/395, milles sätestatakse üksikasjalikud eeskirjad õhupallilendude suhtes vastavalt Euroopa Parlamendi ja nõukogu määrusele (EÜ) nr 216/2008 (ELT L 71, 14.3.2018, lk 10).

            (4)  Komisjoni 14. detsembri 2018. aasta rakendusmäärus (EL) 2018/1976, milles sätestatakse üksikasjalikud eeskirjad purilennukilendude suhtes vastavalt Euroopa Parlamendi ja nõukogu määrusele (EL) 2018/1139 (ELT L 326, 20.12.2018, lk 64).

            (5)  Üldlennunduse pilootide lihtsam juurdepääs instrumentaallennureeglite (IFR) järgi toimuvatele lendudele ning õhupalli- ja purilennukilubade väljaandmise nõuete muutmine (arvamus nr 1/2019, osad A ja B, 19.2.2019), kättesaadav aadressil: https://www.easa.europa.eu/document-library/opinions.

            I LISA
            Määruse (EL) nr 1178/2011 I lisa (FCL-osa) muudetakse järgmiselt:

                        1)

                        punkti FCL.010 muudetakse järgmiselt:

                                    a)

                                    mõiste „õhulaev“ määratlus asendatakse järgmisega:
                                    „„õhulaev“ – jõuseadmega õhust kergem õhusõiduk, välja arvatud kuumaõhulaevad, mida vastavalt komisjoni määruse (EL) 2018/395 artikli 2 lõikele 7 käsitatakse õhupallidena;“;

                                    b)

                                    mõiste „lennuaeg“ määratlus asendatakse järgmisega:
                                    „„lennuaeg“ –

                                                lennukite, fikseeritud jõuallikaga mootorpurilennukite ja vertikaalstardiga õhusõidukite puhul ajavahemik õhusõiduki stardiks liikuma hakkamise algusest kuni lõpliku peatumiseni pärast lennu lõppemist;

                                                kopterite puhul ajavahemik kopteri tiivikulabade pöörlema hakkamisest kuni kopteri lõpliku peatumise ja tiivikulabade seiskumiseni pärast lennu lõppemist;

                                                õhulaevade puhul ajavahemik õhulaeva masti küljest õhkutõusu eesmärgil vabastamisest kuni õhulaeva lõpliku peatumise ja masti külge kinnitamiseni pärast lennu lõppemist;“;

                                    c)

                                    mõiste „mootorpurilennuk“ määratlus asendatakse järgmisega:
                                    „„mootorpurilennuk“ – ühe või mitme mootoriga purilennuk, millel seisatud mootori(te)ga olekus on purilennuki omadused;“;

                                    d)

                                    mõiste „fikseeritud jõuallikaga mootorpurilennuk“ määratlus asendatakse järgmisega:
                                    „„fikseeritud jõuallikaga mootorpurilennuk (TMG)“ – mootorpurilennukite eriklass, millel on püsipaigaldusega mittesissetõmmatav mootor ning mittesissetõmmatav propeller, v.a juhul, kui pärast määruse (EL) nr 748/2012 I lisa (osa 21) kohast sertifitseerimisprotsessi on kindlaks määratud teisiti. Selline lennuk suudab vastavalt lennukäsiraamatule startida ja õhku tõusta oma mootori jõul;“;

                                    e)

                                    lisatakse järgmised mõisted:

                                                i)

                                                „„instrumentaallennureeglite kohane (IFR) marsruutlend“ – instrumentaallennureeglite kohase (IFR) lennu etapp, mis algab pärast IFR-väljumisprotseduuri lõpuleviimist ja lõpeb IFR-lähenemisprotseduuri alustamisel;“ ning

                                                ii)

                                                „„piloteerimine piiratud arvu mõõteriistade järgi“ – positsiooni kindlaksmääramine varumõõteriistade näidu järgi pärast suuna ja positsiooni määramise põhisüsteemi riket;“;

                                    f)

                                    järgmised määratlused jäetakse välja:

                                                „õhupalliklass“ ja

                                                „õhupalligrupp“;

                        2)

                        punkti FCL.015 muudetakse järgmiselt:

                                    a)

                                    alapunkt a asendatakse järgmisega:

                                                „a)

                                                Piloodilubade ning nendega seotud pädevusmärgete ja tunnistuste väljaandmise, pikendamise, taastamise ning muutmise taotlused esitatakse pädevale asutusele tema määratud vormis ja viisil. Taotlusele tuleb lisada tõendid selle kohta, et taotleja vastab loa või tunnistuse ning nendega seotud pädevusmärgete või kinnituste väljaandmise, pikendamise või taastamise tingimustele, mis on sätestatud käesolevas lisas (FCL-osa) ja IV lisas (MED-osa).“;

                                    b)

                                    alapunkt b asendatakse järgmisega:

                                                „b)

                                                Kui käesolevas lisas ei ole kindlaks määratud teisiti, teeb pädev asutus loa, pädevusmärke või tunnistusega antavate õiguste piiramise või laiendamise kohta loale või tunnistusele vastava märke.“;

                                    c)

                                    alapunkt d asendatakse järgmisega:

                                                „d)

                                                Loaomanik esitab alapunkti a kohase taotluse selle liikmesriigi määratud pädevale asutusele, kus asjaomane luba kas kooskõlas käesoleva lisa (FCL-osa), komisjoni määruse (EL) 2018/395 III lisa (BFCL-osa) või komisjoni rakendusmääruse (EL) 2018/1976 III lisaga (SFCL-osa) (vastavalt vajadusele) välja anti.“;

                                    d)

                                    lisatakse alapunktid e ja f:

                                                „e)

                                                Loaomanik, kellele on välja antud käesoleva lisa (FCL-osa) kohane luba, võib esitada teise liikmesriigi määratud pädevale asutusele kõigi talle välja antud lubade puhul taotluse pädeva asutuse vahetamiseks, nagu on sätestatud alapunktis d.

                                                f)

                                                Taotleja peab loa, pädevusmärke või tunnistuse saamiseks esitama taotluse hiljemalt kuus kuud pärast lennueksami või atesteerimise edukat läbimist.“;

                        3)

                        punkti FCL.020 alapunkt b asendatakse järgmisega:

                                    „b)

                                    Esimese soololennu ajaks peab piloodiõpilane olema vähemalt 16-aastane.“;

                        4)

                        punkti FCL.025 alapunkti c alapunkti 1 muudetakse järgmiselt:

                                    a)

                                    alapunkt i asendatakse järgmisega:

                                                „i)

                                                kergõhusõidukipiloodi loa või erapiloodi loa väljaandmisel 24 kuud;“;

                                    b)

                                    alapunktid ii ja iii asendatakse järgmisega:

                                                „ii)

                                                ametipiloodi loa või instrumentaallennupädevusmärke (IR) väljaandmisel 36 kuud;

                                                iii)

                                                instrumentaallennu algpädevusmärke (BIR) väljaandmisel määramata aja jooksul.

                                          Alapunktides i ja ii nimetatud tähtaegu arvestatakse päevast, mil piloot on edukalt sooritanud alapunkti b alapunkti 2 kohase teooriaeksami.“;

                        5)

                        punktile FCL.030 lisatakse alapunkt c:

                                    „c)

                                    Instrumentaallennu algpädevusmärke (BIR) väljaandmise korral peab lennueksamit sooritada sooviv taotleja esmalt läbima kõik koolitusmoodulid ja tal peab olema sertifitseeritud koolitusorganisatsiooni soovitus lennueksami tegemiseks. Sertifitseeritud koolitusorganisatsioon teeb tema koolitusdokumendid kättesaadavaks kontrollpiloodile.“;

                        6)

                        punkti FCL.035 alapunkt b asendatakse järgmisega:

                                    „b)

                                    Teoreetiliste teadmiste arvestamine

                                                1)

                                                Liinipiloodi loa saamiseks nõutava teooriaeksami edukalt sooritanud taotleja puhul loetakse täidetuks sama õhusõidukiliigi kergõhusõiduki piloodiloa, erapiloodiloa, ametipiloodi loa ning (kui tegu ei ole kopteriga) instrumentaallennupädevusmärke ja instrumentaallennu algpädevusmärke teoreetiliste teadmiste nõuded.

                                                2)

                                                Ametipiloodi loa saamiseks nõutava teooriaeksami edukalt sooritanud taotleja puhul loetakse täidetuks teoreetiliste teadmiste nõuded, mis tuleb täita järgmiste lubade saamiseks:

                                                            i)

                                                            sama õhusõidukiliigi kergõhusõidukipiloodi luba;

                                                            ii)

                                                            sama õhusõidukiliigi erapiloodi luba ja

                                                            iii)

                                                            instrumentaallennu algpädevusmärke puhul teoreetiliste teadmiste nõuded side valdkonnas. Sel juhul arvestatakse instrumentaallennupädevusega seotud teoreetiliste teadmiste nõudeid vaid eeldusel, et asjaomased teadmised omandati vastavalt punktile FCL.310, nagu seda kohaldatakse alates 20. detsembrist 2019.

                                                3)

                                                Sellise instrumentaallennupädevuse omaniku või taotleja puhul, kes on edukalt sooritanud instrumentaallennu teooriaeksami ühe õhusõidukiliigi kohta, loetakse täies ulatuses täidetuks ka järgmiste õhusõidukiliikide instrumentaallennu teooriaõppe ja teooriaeksami nõuded:

                                                            i)

                                                            mõne muu õhusõidukiliigi instrumentaallennupädevus ja

                                                            ii)

                                                            instrumentaallennu algpädevusmärge.

                                                4)

                                                Piloodiloa omaniku puhul loetakse täidetuks mõne muu õhusõidukiliigi loa saamiseks tehtud teooriaõppe ja teooriaeksami nõuded vastavalt käesoleva osa 1. liitele. Sarnaselt arvestatakse nõuete täitmist nende piloodiloa taotlejate puhul, kes on varem edukalt sooritanud teooriaeksamid sama loa väljaandmiseks muus õhusõidukiliigis, kui asjaomane teooriaeksam jääb punkti FCL.025 alapunktis c märgitud kehtivusaja piiresse.

                                                5)

                                                Erandina alapunkti b alapunktist 3 arvestatakse lennuki instrumentaallennupädevusmärke omanikul, kes on läbinud kompetentsuspõhise instrumentaallennupädevuse moodulkursuse, teiste õhusõidukiliikide instrumentaallennupädevuse teoreetiliste teadmiste ja teooriaeksami nõuded täielikult täidetuks vaid juhul, kui ta on lisaks läbinud punkti FCL.720.A alapunkti b alapunkti 2 alapunktiga i ette nähtud kursuse instrumentaallennureeglite (IFR) osa teooriaõppe ja teooriaeksami.“;

                        7)

                        punkti FCL.055 muudetakse järgmiselt:

                                    a)

                                    alapunkti d sissejuhatav lause asendatakse järgmisega:

                                                „d)

                                                Erinõuded instrumentaallennupädevusmärget (IR) omavatele isikutele. Erandina eespool esitatud punktidest peavad instrumentaallennupädevusmärget omavad isikud tõendama inglise keele oskust asjakohasel tasemel vastavalt käesoleva lisa 2. liitele.“;

                                    b)

                                    alapunkt e asendatakse järgmisega:

                                                „e)

                                                Instrumentaallennupädevusmärget omavate isikute inglise keele oskuse tõendamiseks kasutatakse mis tahes pädeva asutuse kehtestatud hindamismetoodikat.“;

                        8)

                        punkti FCL.060 muudetakse järgmiselt:

                                    a)

                                    alapunkt a jäetakse välja;

                                    b)

                                    alapunkti b sissejuhatav lause asendatakse järgmisega:

                                                „b)

                                                Lennukid, kopterid, vertikaalstardiga õhusõidukid ja õhulaevad. Piloodil on lubatud äriliseks lennutranspordiks kasutatavat õhusõidukit juhtida või reisijaid vedada vastavalt järgmistele tingimustele:“;

                        9)

                        punkti FCL.065 muudetakse järgmiselt:

                                    a)

                                    alapunkt b asendatakse järgmisega:

                                                „b)

                                                Vanus 65 aastat. 65-aastane või vanem piloodiloa omanik ei tohi tegutseda ärilises lennutranspordis kasutatava õhusõiduki piloodina.“;

                                    b)

                                    alapunkt c jäetakse välja;

                        10)

                        punkt FCL.100 asendatakse järgmisega:
                        „FCL.100 Kergõhusõidukipiloodi luba – vanuse alammäär

                        Lennukite ja kopterite kergõhusõiduki piloodiloa taotleja peab olema vähemalt 17-aastane.“;

                        11)

                        punkt FCL.120 asendatakse järgmisega:
                        „FCL.120 Kergõhusõidukipiloodi luba – teooriaeksam

                        Kergõhusõidukipiloodi loa taotlejad peavad tõendama antavatele õigustele vastavat teoreetiliste teadmiste taset, läbides selleks eksamid järgmistes valdkondades:

                                    a)

                                    üldteemad:

                                                —

                                                lennundusõigus,

                                                —

                                                inimvõimed,

                                                —

                                                meteoroloogia,

                                                —

                                                side ja

                                                —

                                                navigeerimine;

                                    b)

                                    eri õhusõidukiliikidega seotud konkreetsed teemad:

                                                —

                                                aerodünaamika alused,

                                                —

                                                käitamisprotseduurid,

                                                —

                                                õhusõiduki tehnilised võimalused ja lennu planeerimine;

                                                —

                                                üldteadmised õhusõidukitest.“;

                        12)

                        punkti FCL.110.A alapunkt b asendatakse järgmisega:

                                    „b)

                                    Erinõuded taotlejatele, kellel on komisjoni rakendusmääruse (EL) 2018/1976 III lisa (SFCL-osa) kohaselt välja antud purilennuki piloodiluba koos fikseeritud jõuallikaga mootorpurilennuki juhtimise õigusega. Kerglennukipiloodi loa taotlejad, kellel on purilennuki piloodiluba koos fikseeritud jõuallikaga mootorpurilennuki juhtimise õigusega, peavad olema alates fikseeritud jõuallikaga mootorpurilennuki lisaloa saamisest lennanud vähemalt 21 tundi fikseeritud jõuallikaga mootorpurilennukil ning vastama punkti FCL.135.A alapunktis a lennukite suhtes kehtestatud nõuetele.“;

                        13)

                        punktile FCL.135.A lisatakse alapunkt c:

                                    „c)

                                    Taotlejate puhul, kes soovivad laiendada kerglennukipiloodi loa õigusi fikseeritud jõuallikaga mootorpurilennukile ja kellel on ka komisjoni rakendusmääruse (EL) 2018/1976 III lisa (SFCL-osa) kohane purilennuki piloodiluba, loetakse täidetuks kõik alapunktis a sätestatud nõuded.“;

                        14)

                        B alajao 4. ja 5. jagu jäetakse välja;

                        15)

                        C alajao pealkiri asendatakse järgmisega:
                        „ERAPILOODILUBA (PPL)“;

                        16)

                        punkt FCL.200 asendatakse järgmisega:
                        „FCL.200 Vanuse alammäär

                        Erapiloodiloa taotleja peab olema vähemalt 17-aastane.“;

                        17)

                        Punkti FCL.210 alapunktid a ja b asendatakse järgmisega:

                                    „a)

                                    Erapiloodiloa taotlejad peavad läbima koolituskursuse sertifitseeritud koolitusorganisatsioonis või deklaratsiooni esitanud koolitusorganisatsioonis.

                                    b)

                                    Kursus peab hõlmama teoreetilisi teadmisi ja lennuõpet vastavalt taotletava erapiloodiloaga antavatele õigustele.“;

                        18)

                        punkt FCL.215 asendatakse järgmisega:
                        „FCL.215 Teooriaeksam

                        Erapiloodiloa taotlejad peavad tõendama antavatele õigustele vastavat teoreetiliste teadmiste taset, läbides selleks eksamid järgmistes valdkondades:

                                    a)

                                    üldteemad:

                                                —

                                                lennundusõigus;

                                                —

                                                inimvõimed;

                                                —

                                                meteoroloogia;

                                                —

                                                side ning

                                                —

                                                navigeerimine;

                                    b)

                                    eri õhusõidukiliikidega seotud konkreetsed teemad:

                                                —

                                                aerodünaamika alused;

                                                —

                                                käitamisprotseduurid;

                                                —

                                                lennu suutlikkusnäitajad ja planeerimine;

                                                —

                                                üldteadmised õhusõidukitest.“;

                        19)

                        punkti FCL.235 muudetakse järgmiselt:

                                    a)

                                    alapunkt a asendatakse järgmisega:

                                                „a)

                                                Erapiloodiloa taotleja peab sooritama lennueksami, et tõendada oma suutlikkust tegutseda vastavat liiki õhusõiduki kaptenina ja et ta on omandanud teadmised selle kohta, kuidas teostada asjakohaseid protseduure ja manöövreid talle antavatele õigustele vastava kompetentsusega.“;

                                    b)

                                    alapunkt b asendatakse järgmisega:

                                                „b)

                                                Lennueksami sooritamiseks peab taotleja olema läbinud lennuõppe lennueksamil kasutatava õhusõidukiklassi või -tüübi kohta.“;

                        20)

                        punkti FCL.210.A alapunkti c muudetakse järgmiselt:

                                    a)

                                    sissejuhatav lause asendatakse järgmisega:

                                                „c)

                                                Erinõuded taotlejatele, kellel on komisjoni rakendusmääruse (EL) 2018/1976 III lisa (SFCL-osa) kohaselt välja antud purilennukipiloodi luba koos fikseeritud jõuallikaga mootorpurilennuki juhtimise õigusega. Lennuki erapiloodiloa taotlejad, kellel on purilennukipiloodi luba koos fikseeritud jõuallikaga mootorpurilennuki juhtimise õigusega, peavad olema lennanud:“;

                                    b)

                                    alapunkt 1 asendatakse järgmisega:

                                                „1)

                                                pärast fikseeritud jõuallikaga mootorpurilennuki juhtimise õiguse saamist vähemalt 24 lennutundi fikseeritud jõuallikaga mootorpurilennukil ja“;

                        21)

                        punkti FCL.210.As alapunkt b asendatakse järgmisega:

                                    „b)

                                    Taotlejate puhul, kellel on komisjoni määruse (EL) 2018/395 III lisa (BFCL-osa) kohaselt välja antud õhupallipiloodiluba ja kes omavad kuumaõhulaevade juhtimise kvalifikatsiooni, võetakse arvesse 10 % kogu lennuajast (kuid mitte üle viie tunni) nimetatud õhulaevade kaptenina.“;

                        22)

                        C alajao 5. ja 6. jagu jäetakse välja;

                        23)

                        punkt FCL.600 asendatakse järgmisega:
                        „FCL.600 IR – üldist

                        Kui punktis FCL.835 ei ole sätestatud teisiti, võivad instrumentaallennureeglite kohaseid lende lennuki, kopteri, õhulaeva või vertikaalstardiga õhusõidukiga teha üksnes sellised erapiloodiloa, ametipiloodiloa, teise piloodi loa ja liinipiloodiloa omanikud, kellel on vastava õhusõidukiliigi instrumentaallennupädevusmärge; vastava õhusõidukiliigi instrumentaallennupädevusmärke puudumise korral võivad eespool nimetatud lubade omanikud selliseid lende teha vaid juhul, kui nad sooritavad lennueksamit või saavad lennuõpet koos instruktoriga.“;

                        24)

                        punktile FCL.620 lisatakse alapunkt c:

                                    „c)

                                    Kui taotleja on mitme mootoriga õhusõiduki instrumentaallennupädevusmärke saamiseks sooritanud lennueksami sellisel mitme mootoriga ühepiloodilennukil, mille puhul nõutakse klassipädevusmärget, lisatakse ühe mootoriga õhusõiduki instrumentaallennupädevusmärge kõikidele ühe mootoriga õhusõidukite klassi- või tüübipädevusmärgetele, mis asjaomasele taotlejale on välja antud.“;

                        25)

                        punkti FCL.700 alapunkt a asendatakse järgmisega:

                                    „a)

                                    Piloodiloa omanik võib õhusõiduki piloodina tegutseda vaid juhul, kui tal on kehtiv ja asjakohane klassi- või tüübipädevusmärge, välja arvatud järgmistel juhtudel:

                                                1)

                                                kui ta kasutab kerglennukipiloodi loaga antavaid õigusi;

                                                2)

                                                kui ta sooritab lennueksamit või lennuoskuse tasemekontrolli klassi- või tüübipädevusmärke taastamiseks;

                                                3)

                                                kui ta saab lennuõpet;

                                                4)

                                                kui talle on punkti FCL.820 kohaselt välja antud katselennupädevusmärge.“;

                        26)

                        punktile FCL.725 lisatakse alapunkt f:

                                    „f)

                                    Taotlejate puhul, kes soovivad laiendada komisjoni rakendusmääruse (EL) 2018/1976 III lisa (SFCL-osa) kohase purilennukipiloodiloa õigusi fikseeritud jõuallikaga mootorpurilennukile, loetakse täidetuks kõik alapunktides a, b ja c sätestatud nõuded.“;

                        27)

                        punkti FCL.740.A muudetakse järgmiselt:

                                    a)

                                    alapunkti a alapunkt 4 asendatakse järgmisega:

                                                „4)

                                                kui taotlejal on instrumentaallennu algpädevusmärge või lennuki instrumentaallennupädevusmärge, võib selle pikendamise ühendada klassi- või tüübipädevusmärke pikendamiseks nõutava lennuoskuse tasemekontrolliga.“;

                                    b)

                                    alapunkti b alapunkt 1 asendatakse järgmisega:

                                                „1)

                                                Ühe kolbmootoriga lennukite klassipädevusmärked ja fikseeritud jõuallikaga mootorpurilennukite klassipädevusmärked. Ühe kolbmootoriga ühepiloodilennukite klassipädevusmärgete või fikseeritud jõuallikaga mootorpurilennukite klassipädevusmärgete pikendamiseks peab taotleja tegema järgmist:“;

                                    c)

                                    alapunktile b lisatakse alapunkt 5:

                                                „5)

                                                Ühe mootoriga ühepiloodilennukite klassipädevusmärke pikendamiseks nõutava lennuoskuse tasemekontrolli võib ühendada instrumentaallennu algpädevusmärke pikendamiseks nõutava lennuoskuse tasemekontrolliga vastavalt punkti FCL.835 alapunkti g alapunktile 8.“;

                        28)

                        punkti FCL.800 muudetakse järgmiselt:

                                    a)

                                    alapunkt a asendatakse järgmisega:

                                                „a)

                                                Lennukipiloodiloa omanikud, kellel on lennukite või fikseeritud jõuallikaga mootorpurilennukite juhtimise õigus, võivad vigurlende teha vaid juhul, kui neil on käesoleva punkti kohane vigurlennupädevus.“;

                                    b)

                                    alapunkti b alapunkt 1 asendatakse järgmisega:

                                                „1)

                                                nad peavad pärast loa väljaandmist olema lennanud vähemalt 30 lennutundi kaptenina lennukitel või fikseeritud jõuallikaga mootorpurilennukitel;“

                                    c)

                                    alapunkti b alapunkti 2 alapunkt ii asendatakse järgmisega:

                                                „ii)

                                                vähemalt viis tundi vigurlennuõpet lennukiga või fikseeritud jõuallikaga mootorpurilennukiga, lennates mootori jõul.“;

                                    d)

                                    alapunkt c asendatakse järgmisega:

                                                „c)

                                                Vigurlennu pädevusmärkega antud õigused kehtivad ainult lennukite või mootori jõul lendava fikseeritud jõuallikaga mootorpurilennukite suhtes, sõltuvalt sellest, missugusel õhusõidukil alapunkti b alapunkti 1 ja alapunkti b alapunkti 2 alapunkti ii nõuded täideti. See piirang tühistatakse pärast asjakohase taotluse esitamist, kui piloot on lennukitel või mootori jõul lendava fikseeritud jõuallikaga mootorpurilennukitel edukalt sooritanud vähemalt kolm instruktoriga õppelendu, mille käigus on läbitud vigurlennukoolituse kogu kava.“;

                                    e)

                                    lisatakse alapunkt d:

                                                „d)

                                                Selliste vigurlennupädevusmärke taotlejate suhtes, kellel on ka fikseeritud jõuallikaga mootorpurilennukite klassipädevusmärge ja purilennukite edasijõudnute vigurlennuõigused koos komisjoni rakendusmääruse (EL) 2018/1976 III lisa (SFCL-osa) punkti SFCL.200 alapunktis d kindlaksmääratud õigustega, kohaldatakse järgmist:

                                                            1)

                                                            nad vabastatakse ainult lennukite suhtes kohaldatava vigurlennupädevuse taotlemisest vastavalt alapunktile c, kui nad on lennukite puhul täitnud alapunkti b alapunkti 1 ja alapunkti b alapunkti 2 alapunkti ii nõuded, või

                                                            2)

                                                            nende puhul loetakse täidetuks kõik alapunkti b nõuded sellise vigurlennu pädevusmärke saamiseks, mis kehtib üksnes mootori jõul lendava fikseeritud jõuallikaga mootorpurilennukite puhul. See piirang tühistatakse pärast vastava taotluse esitamist, kui piloot on läbinud alapunktis c osutatud koolituse.“;

                        29)

                        punkti FCL.805 muudetakse järgmiselt:

                                    a)

                                    alapunkti b alapunkti 2 alapunkt iii asendatakse järgmisega:

                                                „iii)

                                                viis tutvumislendu lennukiga õhku pukseeritaval purilennukil (välja arvatud komisjoni rakendusmääruse (EL) 2018/1976 III lisa (SFCL-osa) kohase purilennuki piloodiloa omanikud).“;

                                    b)

                                    lisatakse alapunkt g:

                                                „g)

                                                Taotlejate puhul, kes soovivad saada käesoleva alapunkti kohast fikseeritud jõuallikaga mootorpurilennukiga purilennuki või plakati pukseerimise pädevusmärget, loetakse täidetuks alapunkti b või alapunkti c nõuded (vastavalt vajadusele), kui neile on vastavalt komisjoni rakendusmääruse (EL) 2018/1976 III lisa (SFCL-osa) punktile SFCL.205 välja antud purilennuki või plakati pukseerimise pädevusmärge (vastavalt vajadusele), või kui nad vastavad kõikidele nõuetele, mis sellise pädevusmärke väljaandmiseks on vaja täita.“;

                        30)

                        punkti FCL.810 muudetakse järgmiselt:

                                    a)

                                    alapunkti a muudetakse järgmiselt:

                                                i)

                                                alapunkt 1 asendatakse järgmisega:

                                                            „1)

                                                            Kui lennuki, fikseeritud jõuallikaga mootorpurilennuki või õhulaeva puhul soovitakse kergõhusõidukipiloodi loast või erapiloodiloast tulenevaid õigusi kasutada visuaallennureeglite tingimustes öösel, peavad taotlejad olema kuni kuue kuu jooksul läbinud koolituskursuse deklaratsiooni esitanud koolitusorganisatsioonis või sertifitseeritud koolitusorganisatsioonis. Kursus peab sisaldama järgmist:“;

                                                ii)

                                                lisatakse alapunkt 4:

                                                            „4)

                                                            Taotlejate puhul, kes soovivad saada käesoleva alapunkti kohast lennukite või fikseeritud jõuallikaga mootorpurilennukite öölennupädevusmärget, loetakse täidetuks kõik alapunktides 1 ja 2 sätestatud nõuded, kui neile on vastavalt komisjoni rakendusmääruse (EL) 2018/1976 III lisa (SFCL-osa) punktile SFCL.210 välja antud fikseeritud jõuallikaga mootorpurilennukite öölennupädevusmärge või kui nad vastavad kõikidele nõuetele, mis sellise pädevusmärke väljaandmiseks on vaja täita.“;

                                    b)

                                    alapunkt c jäetakse välja;

                        31)

                        punkti FCL.815 alapunkti a sissejuhatav lause asendatakse järgmisega:

                                    „a)

                                    Õigused. Mäelennupädevusmärke omanikul on õigus lennata lennukite või fikseeritud jõuallikaga mootorpurilennukitega selleks sobival mäestikualal, mille puhul liikmesriikide määratud asjaomased asutused nõuavad nimetatud pädevusmärke olemasolu.
                                    Kergõhusõidukipiloodi loa või erapiloodiloa omanikud, kellel on lennukite või fikseeritud jõuallikaga mootorpurilennukite juhtimise õigus, võivad omandada esmase mäelennupädevusmärke kas:“;

                        32)

                        punkt FCL.825 jäetakse välja;

                        33)

                        punkt FCL.830 jäetakse välja;

                        34)

                        lisatakse punkt FCL.835:
                        „FCL.835 Instrumentaallennu algpädevusmärge (BIR)

                                    a)

                                    Õigused ja tingimused

                                                1)

                                                Instrumentaallennu algpädevusmärke omanikul on õigus sooritada instrumentaallennureeglite kohaseid lende ühepiloodilennukitel, mille kohta talle on välja antud klassipädevusmärge, v.a kõrgtehnilised lennukid ja lennukivariandid, mille käitussobivuse andmetes on märgitud, et nende puhul on nõutav instrumentaallennupädevusmärge.

                                                2)

                                                Instrumentaallennu algpädevusmärke kohaseid õigusi võib kasutada ainult kooskõlas punktiga FCL.205.A.

                                                3)

                                                Instrumentaallennu algpädevusmärke kohaseid õigusi võib öösel kasutada vaid juhul, kui piloodil on punkti FCL.810 kohane öölennupädevusmärge.

                                                4)

                                                Mitme mootoriga õhusõiduki instrumentaallennu algpädevusmärge kehtib ka selliste ühe mootoriga õhusõidukite suhtes, mille kohta piloodil on kehtiv ühe mootoriga õhusõiduki klassipädevusmärge.

                                                5)

                                                Instrumentaallennu algpädevusmärke kohaseid õigusi võib kasutada juhul, kui on täidetud kõik järgmised tingimused:

                                                            i)

                                                            lennuvälja käitamismiinimumide puhul kasutatud otsustuskõrgus või minimaalne laskumiskõrgus peab olema vähemalt 200 jalga suurem kui siis, kui see oleks arvutatud määruse (EL) nr 965/2012 VII lisa punkti NCO.OP.110 (Lennuvälja käitamismiinimumid – lennukid ja kopterid) ja punkti NCO.OP.111 (Lennuvälja käitamise miinimumnõuded — NPA, APV, CAT I lähenemised) kohaselt ning

                                                            ii)

                                                            lennuvälja käitamismiinimumide puhul kasutatud nähtavus ei või olla alla 1 500 m;

                                                            iii)

                                                            õhusõiduki kapten alustab instrumentaallennureeglite kohast lendu või läheb visuaallennureeglite kohaselt lennult üle instrumentaallennureeglite kohasele lennule ainult juhul, kui:

                                                                        A)

                                                                        lähtelennuväljal on nähtavus vähemalt 1 500 m ja pilvede kõrgus vähemalt 600 jalga, või sama suur kui asjaomase lennukikategooria suhtes kohaldatav avaldatud ringlähenemismiinimum, olenevalt sellest, kumb väärtus on suurem, ning

                                                                        B)

                                                                        hetkel kehtiv meteoroloogiateave näitab, et ajavahemikul üks tund enne kuni üks tund pärast arvestuslikku saabumisaega või tegelikust väljumisajast kuni üks tund pärast arvestuslikku saabumisaega, olenevalt sellest, kumb ajavahemik on lühem, on sihtlennuväljal ja kõikidel nõutavatel varulennuväljadel nähtavus vähemalt 1500 m ja pilvede kõrgus vähemalt 600 jalga, või sama suur kui asjaomase lennukikategooria suhtes kohaldatav avaldatud ringlähenemismiinimum, või otsustuskõrgus/minimaalne laskumiskõrgus, mida suurendatakse 200 jala võrra vastavalt alapunktile i, olenevalt sellest, milline väärtus on suurem.

                                    b)

                                    Eeltingimused. Instrumentaallennu algpädevusmärke taotlejatel peab olema vähemalt lennuki erapiloodi luba.

                                    c)

                                    Koolituskursus. Instrumentaallennu algpädevusmärke taotlejad peavad olema läbinud sertifitseeritud koolitusorganisatsioonis järgmise õppe:

                                                1)

                                                punkti FCL.615 alapunkti a kohane teooriaõpe ning

                                                2)

                                                lennuõpe, mis hõlmab järgmisi instrumentaallennuõppe mooduleid:

                                                            i)

                                                            moodul 1 – lennuõppe põhimoodul, mis hõlmab õhusõiduki juhtimist üksnes mõõteriistade näitude järgi;

                                                            ii)

                                                            moodul 2 – lennuõppe rakendusmoodul, mis hõlmab instrumentaallennureeglite kohast väljumist, ootamist, 2D- ja 3D-lähenemise protseduure;

                                                            iii)

                                                            moodul 3 – lennuõppe rakendusmoodul, mis hõlmab instrumentaallennureeglite kohaseid (IFR) protseduure marsruudil ning

                                                            iv)

                                                            moodul 4 – mitme mootoriga õhusõiduki instrumentaallennu algpädevusmärke taotlejate puhul peab ühe mittetöötava mootoriga seotud lennuõppe rakendusmoodul hõlmama asümmeetrilist instrumentaallähenemist ja kordusringile mineku protseduuri ning

                                                3)

                                                lennuõpe, mis vastab järgmistele nõuetele:

                                                            i)

                                                            esimesena läbitakse alapunkti c alapunkti 2 alapunktis i kindlaksmääratud moodul. Alapunkti c alapunkti 2 alapunktides ii, iii ja alapunktis iv (vajaduse korral) kindlaksmääratud moodulid võib läbida taotleja valitud järjekorras;

                                                            ii)

                                                            alapunkti c alapunktis 2 kindlaksmääratud moodulid võib läbida lennukites, lennutreeningseadmel (FSTD) või neid kombineerituna kasutades. Taotleja peab igal juhul läbima koolituse õhusõidukil, mida kasutatakse lennueksamiks;

                                                            iii)

                                                            alapunkti c alapunkti 2 alapunktides i, ii ja iv kindlaksmääratud moodulite läbimist võib alustada väljaspool sertifitseeritud koolitusorganisatsiooni, kuid need tuleb lõpule viia sertifitseeritud koolitusorganisatsioonis. Alapunkti c alapunkti 2 alapunktis iii kindlaksmääratud mooduli võib läbida väljaspool sertifitseeritud koolitusorganisatsiooni;

                                                            iv)

                                                            enne alapunkti c alapunkti 2 alapunktis iv kindlaksmääratud mooduli alustamist peab taotleja, kellel ei ole mitme mootoriga lennuki klassi- või tüübipädevusmärget, olema läbinud käesoleva lisa (FCL-osa) H alajaos sätestatud mitme mootori koolituse.

                                    d)

                                    Teoreetilised teadmised. Enne lennueksami sooritamist ja punkti FCL.615 alapunktis b nimetatud valdkondades eksameid sooritades peab taotleja tõendama antavatele õigustele vastavat teoreetiliste teadmiste taset. Teooriaeksam koosneb osadest, milles käsitletakse kõiki alapunkti c alapunkti 2 alapunktides i, ii ja iii kindlaksmääratud mooduleid.

                                    e)

                                    Lennueksam. Pärast alapunktis c nimetatud koolituse läbimist peab taotleja sooritama lennueksami lennukil vastavalt käesoleva lisa 7. liitele. Mitme mootoriga õhusõiduki instrumentaallennu algpädevusmärke jaoks tehakse lennueksam mitme mootoriga lennukil. Ühe mootoriga õhusõiduki instrumentaallennu algpädevusmärke jaoks tehakse lennueksam ühe mootoriga lennukil. Kere keskjoonel olevat mitme mootoriga lennukit käsitatakse käesoleva alapunkti kohaldamisel ühe mootoriga lennukina.

                                    f)

                                    Erandina alapunktist d peab ühe mootoriga õhusõiduki instrumentaallennu algpädevusmärke omanik, kellel on ka mitme mootoriga õhusõiduki klassipädevusmärge ning kes soovib saada esmast mitme mootoriga õhusõiduki instrumentaallennu algpädevusmärget, läbima sertifitseeritud koolitusorganisatsioonis kursuse, mis sisaldab alapunkti c alapunkti 2 alapunktis iv kindlaksmääratud õpet ja edukalt sooritama alapunktis e nimetatud lennueksami.

                                    g)

                                    Kehtivus, pikendamine ja taastamine

                                                1)

                                                Instrumentaallennu algpädevusmärge kehtib üks aasta.

                                                2)

                                                Instrumentaallennu algpädevusmärke pikendamise taotlejad peavad tegema järgmist:

                                                            i)

                                                            pädevusmärke kehtivuse lõppkuupäevale vahetult eelneva kolme kuu jooksul sooritama käesoleva osa 9. liite kohase lennuoskuse tasemekontrolli või

                                                            ii)

                                                            olema instrumentaallennu algpädevusmärke kehtivuse ajal lennanud kaptenina kuus tundi instrumentaallennureeglite järgi, sh teinud kolm instrumentaallähenemist ja sooritanud vähemalt ühe tunni pikkuse õppelennu instruktoriga, kellel on õigus anda instrumentaallennu algpädevusmärkega seotud õpet.

                                                3)

                                                Iga teise järgmise pikendamise korral peab instrumentaallennu algpädevusmärke omanik edukalt sooritama alapunkti 2 alapunkti i kohase lennuoskuse tasemekontrolli lennukil.

                                                4)

                                                Kui piloot otsustab täita kehtivuse pikendamise nõuded enne alapunkti g alapunkti 2 alapunktis i osutatud kuupäeva, algab uus kehtivusaeg lennuoskuse tasemekontrolli sooritamise kuupäeval.

                                                5)

                                                Taotlejad, kes ei ole enne instrumentaallennu algpädevusmärke kehtivuse lõppkuupäeva instrumentaallennu algpädevusmärke tasemekontrolli edukalt sooritanud, ei tohi kuni tasemekontrolli eduka sooritamiseni instrumentaallennu algpädevusmärke kohaseid õigusi kasutada.

                                                6)

                                                Taotlejad, kelle instrumentaallennu algpädevusmärke kehtivus on lõppenud, peavad oma õiguste taastamiseks tegema järgmist:

                                                            i)

                                                            kui on vaja saavutada nõutav oskuste tase, läbima täienduskoolituse sertifitseeritud koolitusorganisatsioonis või kui instrumentaallennu algpädevusmärke kehtivus lõppes kuni kolm aastat tagasi, läbima täienduskoolituse instruktoriga, kellel on õigus anda instrumentaallennu algpädevusmärkega seotud õpet, ning

                                                            ii)

                                                            sooritama lennuoskuse tasemekontrolli lennukil.

                                                7)

                                                Mitme mootoriga õhusõiduki instrumentaallennu algpädevusmärke pikendamiseks või taastamiseks vajalik lennuoskuse tasemekontroll ja alapunkti g alapunkti 2 alapunkti ii kohane õppelend tuleb sooritada mitme mootoriga lennukil.

                                                8)

                                                Instrumentaallennu algpädevusmärke pikendamise või taastamise võib ühendada lennuoskuse tasemekontrolliga, mis on nõutav sellise ühepiloodilennukite klassipädevusmärke pikendamiseks või taastamiseks, mille puhul võib kasutada instrumentaallennu algpädevusmärke õigusi vastavalt punkti FCL.835 alapunkti a alapunktile 1.

                                    h)

                                    Instrumentaallennu algpädevusmärke taotlejatel, kellel on I lisa (FCL-osa) kohane era- või ametipiloodi luba ning kolmandas riigis Chicago konventsiooni 1. lisa nõuete kohaselt välja antud kehtiv lennukite instrumentaallennupädevusmärge, võib lugeda täidetuks kõik alapunkti c alapunktis 2 osutatud koolitusnõuded. Instrumentaallennu algpädevusmärke saamiseks peab taotleja:

                                                1)

                                                edukalt sooritama alapunktis e osutatud lennueksami;

                                                2)

                                                lennueksamil kontrollpiloodile suuliselt tõendama, et ta on omandanud piisavad teoreetilised teadmised lennundusõigusest, meteoroloogiast ning lendude planeerimisest ja sooritamisest, ning

                                                3)

                                                omama vähemalt 25 tundi lennukogemust lennuki kaptenina instrumentaallendudel.

                                    i)

                                    Instrumentaallennupädevusmärke omanikul loetakse täidetuks kõik alapunkti c alapunktis 2 sätestatud nõuded.“;

                        35)

                        punkti FCL.915 alapunkti c alapunkt 1 asendatakse järgmisega:

                                    „c)

                                    Kogemuse arvestamine täiendavate instruktoritunnistuse taotlejate ja pädevusmärke pikendamise korral

                                                1)

                                                Õpetamis- ja õppimisoskusi võib täies ulatuses arvesse võtta:

                                                            i)

                                                            täiendavat instruktoritunnistust taotlevate instruktoritunnistuse omanike puhul ning

                                                            ii)

                                                            selliste instruktoritunnistuse taotlejate puhul, kellel juba on komisjoni määruse (EL) 2018/395 III lisa (BFCL-osa) või komisjoni rakendusmääruse (EL) 2018/1976 III lisa (SFCL-osa) kohaselt välja antud instruktoritunnistus.“;

                        36)

                        punkti FCL.905.FI muudetakse järgmiselt:

                                    a)

                                    alapunkt a asendatakse järgmisega:

                                                „a)

                                                vastava õhusõidukiliigi erapiloodi luba ja kergõhusõidukipiloodi luba;“;

                                    b)

                                    alapunkt b asendatakse järgmisega:

                                                „b)

                                                ühepiloodiõhusõidukite klassi- ja tüübipädevusmärked, välja arvatud kõrgtehniliste keerukate ühepiloodilennukitega seotud pädevusmärked;“;

                                    c)

                                    alapunkt g asendatakse järgmisega:

                                                „g)

                                                pukseerimispädevusmärge või vigurlennupädevusmärge, kui lennuinstruktoritel on asjakohased õigused ja nad on alapunkti j kohase kvalifikatsiooniga lennuinstruktorile tõendanud suutlikkust anda selle pädevuse jaoks nõutavat õpet;“;

                                    d)

                                    alapunkt h asendatakse järgmisega:

                                                „h)

                                                instrumentaallennu algpädevusmärge või instrumentaallennupädevusmärge, kui lennuinstruktor täidab kõik järgmised tingimused:

                                                            1)

                                                            ta on läbinud piloodiõpilasena instrumentaallennupädevuse instruktori koolituskursuse ning läbinud instrumentaallennupädevuse instruktori tunnistuse omandamiseks nõutava atesteerimise;

                                                            2)

                                                            ta vastab mitme mootoriga lennukite puhul punkti FCL.915.CRI alapunkti a, punkti FCL.930.CRI ja punkti FCL.935 nõuetele ning mitme mootoriga kopterite puhul punkti FCL.910.TRI alapunkti c alapunkti 1 ja punkti FCL.915.TRI alapunkti d alapunkti 2 nõuetele.

                                                      Lisaks alapunktides 1 ja 2 osutatud tingimustele kohaldatakse järgmist:

                                                            3)

                                                            kui lennuinstruktor pakub sertifitseeritud koolitusorganisatsioonis korraldatud heakskiidetud kursuse raames koolitust lennutreeningseadmel (FSTD) või tema järelevalve all viiakse läbi instrumentaallennureeglite kohaseid õppelende piloodiõpilastele kapteni kohustes, peab ta pärast instrumentaallennu algpädevusmärke või instrumentaallennupädevusmärke saamist olema lennanud vähemalt 50 instrumentaallennureeglite kohast lennutundi, millest kuni 10 tundi võib olla maapealne instrumentaalaeg lennu täisimitaatoril (FFS), 2./3. taseme lennuelementide imitaatoril (FTD 2/3) või II taseme lennuimitaatoril (FNPT II);

                                                            4)

                                                            lennuinstruktor, kes viib koolitust läbi õhusõidukil, peab olema lennanud vähemalt 200 instrumentaallennureeglite kohast lennutundi, millest kuni 50 tundi võib olla maapealne instrumentaalaeg lennu täisimitaatoril (FFS), 2./3. taseme lennuelementide imitaatoril (FTD 2/3) või II taseme lennuimitaatoril (FNPT II).“;

                                    e)

                                    alapunkti j alapunkt 1 asendatakse järgmisega:

                                                „1)

                                                on andnud vähemalt 500 tundi lennuõpet asjaomasel õhusõidukikategoorial;“;

                        37)

                        punkti FCL.910.FI muudetakse järgmiselt:

                                    a)

                                    alapunkti a muudetakse järgmiselt:

                                                i)

                                                alapunkt 1 asendatakse järgmisega:

                                                            „1)

                                                            erapiloodiloa ja kergõhusõidukipiloodi loa saamiseks;“;

                                                ii)

                                                alapunkt 3 asendatakse järgmisega:

                                                            „3)

                                                            ühe piloodiga ühe mootoriga õhusõidukite (v.a kõrgtehnilised keerukad ühepiloodilennukid) klassi- ja tüübipädevusmärgete saamiseks;“;

                                    b)

                                    alapunkti c alapunkt 3 asendatakse järgmisega:

                                                „3)

                                                õhulaevade lennuinstruktori puhul lennanud 15 tundi või sooritanud 50 starti lennuinstruktorina, kelle instruktoritöö hõlmab kogu õhulaeva erapiloodi loa väljaandmiseks nõutavat õppekava.“;

                        38)

                        punkti FCL.915.FI alapunktid e ja f jäetakse välja;

                        39)

                        punkti FCL.930.FI alapunkti b muudetakse järgmiselt:

                                    a)

                                    alapunkt 2 asendatakse järgmisega:

                                                „2)

                                                vähemalt 100 tundi teooriaõpet koos vahetestidega;“;

                                    b)

                                    alapunkti 3 muudetakse järgmiselt:

                                                i)

                                                alapunkt ii asendatakse järgmisega:

                                                            „ii)

                                                            õhulaevade lennuinstruktori puhul vähemalt 20 tundi lennuõpet, millest 15 tundi peab olema instruktoriga lennuõpe;“;

                                                ii)

                                                alapunktid iii, iv ja v jäetakse välja;

                                    c)

                                    alapunkt 4 asendatakse järgmisega:

                                                „4)

                                                Taotlejate puhul, kellel on või on olnud lennukite, kopterite või õhulaevade lennuinstruktori tunnistus ja kes taotlevad lennuinstruktori tunnistust mõnes teises õhusõidukikategoorias, loetakse alapunkti b alapunkti 2 nõue täidetuks 55 tunni ulatuses.“;

                        40)

                        punkti FCL.940.FI alapunkti a muudetakse järgmiselt:

                                    a)

                                    alapunkti 1 alapunkti i alapunkt A asendatakse järgmisega:

                                                „A)

                                                lennukite või kopterite lennuinstruktorite puhul andnud vähemalt 50 tundi lennuõpet vastava õhusõidukiliigi lennuinstruktori, tüübipädevuse instruktori, klassipädevuse instruktori, instrumentaallennupädevuse instruktori, mäelennuinstruktori või kontrollpiloodina. Instrumentaallennu algpädevusmärke ja instrumentaallennupädevusmärke instruktori õiguste pikendamise korral peab neist 50 tunnist kümme olema instrumentaallennupädevuse lennuõpe, mis peab olema antud lennuinstruktori tunnistuse kehtivuse lõppkuupäevale vahetult eelneva 12 kuu jooksul;“;

                                    b)

                                    alapunkti 1 alapunkti i alapunkt C ja alapunkti 1 alapunkti i alapunkt D jäetakse välja;

                                    c)

                                    alapunkt 2 asendatakse järgmisega:

                                                „2)

                                                Vähemalt igal teisel lennukite või kopterite lennuinstruktori tunnistuse pikendamisel või igal kolmandal õhulaevade lennuinstruktori tunnistuse pikendamisel peab tunnistuse omanik läbima punkti FCL.935 kohase atesteerimise.“;

                        41)

                        punkti FCL.905.TRI alapunkt a asendatakse järgmisega:

                                    „a)

                                    instrumentaallennupädevusmärke pikendamiseks ja taastamiseks, kui tüübipädevuse instruktoril on kehtiv instrumentaallennupädevusmärge;“;

                        42)

                        punkti FCL.905.IRI alapunkt a asendatakse järgmisega:

                                    „a)

                                    Instrumentaallennupädevuse instruktoril on õigus anda vastava õhusõidukiliigi instrumentaallennu algpädevusmärke ja instrumentaallennupädevusmärke väljaandmiseks, pikendamiseks ning taastamiseks vajalikku õpet.“;

                        43)

                        punkt FCL.915.IRI asendatakse järgmisega:
                        „FCL.915.IRI

                        Instrumentaallennupädevuse instruktori tunnistuse taotleja peab vastama järgmistele nõuetele:

                                    a)

                                    lennukite instrumentaallennupädevuse instruktorite puhul:

                                                1)

                                                sertifitseeritud koolitusorganisatsioonis korraldatud heakskiidetud kursuse raames koolituse pakkumiseks lennutreeningseadmel (FSTD) olema pärast instrumentaallennu algpädevusmärke või instrumentaallennupädevusmärke väljaandmist lennanud vähemalt 200 lennutundi instrumentaallennureeglite kohastel lendudel, sealhulgas vähemalt 50 tundi lennukitel;

                                                2)

                                                lennukil lennuõppe andmiseks olema lennanud vähemalt 800 lennutundi instrumentaallennureeglite kohastel lendudel, sealhulgas vähemalt 400 tundi lennukitel;

                                                3)

                                                mitme mootoriga lennuki instrumentaallennupädevuse instruktori tunnistuse taotlemisel vastama punkti FCL.915.CRI alapunkti a, punkti FCL.930.CRI ja punkti FCL.935 nõuetele;

                                    b)

                                    kopterite instrumentaallennupädevuse instruktorite puhul:

                                                1)

                                                sertifitseeritud koolitusorganisatsioonis korraldatud heakskiidetud kursuse raames koolituse pakkumiseks lennutreeningseadmel (FSTD) olema pärast instrumentaallennupädevusmärke väljaandmist lennanud vähemalt 125 lennutundi instrumentaallennureeglite kohastel lendudel, sealhulgas 65 tundi kopteritel;

                                                2)

                                                kopteril lennuõppe andmiseks olema lennanud vähemalt 500 lennutundi instrumentaallennureeglite kohastel lendudel, sealhulgas vähemalt 250 tundi kopteritel, ning

                                                3)

                                                mitme mootoriga kopterite instrumentaallennupädevuse instruktori tunnistuse taotlemisel täitma punkti FCL.905.FI alapunkti h alapunkti 2 nõuded;

                                    c)

                                    õhulaevade instrumentaallennupädevuse instruktori tunnistuse taotlejad peavad olema lennanud vähemalt 300 lennutundi instrumentaallennureeglite kohastel lendudel, sealhulgas vähemalt 100 tundi õhulaevadel.“;

                        44)

                        punkti FCL.905.STI alapunkti a alapunkt 2 asendatakse järgmisega:

                                    „2)

                                    ühepiloodiõhusõidukite (välja arvatud kõrgtehnilised keerukad ühepiloodilennukid) instrumentaallennu algpädevusmärgete, instrumentaallennupädevusmärgete ning klassi- ja tüübipädevusmärgete väljaandmiseks, pikendamiseks või taastamiseks.“;

                        45)

                        punkti FCL.1005.FE alapunktid d ja e jäetakse välja;

                        46)

                        punkti FCL.1005.TRE alapunkti a alapunkt 2 asendatakse järgmisega:

                                    „2)

                                    lennuoskuse tasemekontrolle tüübi- ja instrumentaallennupädevusmärgete pikendamiseks või taastamiseks;“;

                        47)

                        punkti FCL.1005.CRE alapunkti b alapunkt 4 asendatakse järgmisega:

                                    „4)

                                    instrumentaallennu algpädevusmärgete pikendamiseks ja taastamiseks, kui kontrollpiloot on lennanud:

                                                i)

                                                1 500 lennutundi lennukipiloodina ja

                                                ii)

                                                450 lennutundi instrumentaallennureeglite kohastel lendudel ning“;

                        48)

                        punkt FCL.1005.IRE asendatakse järgmisega:
                        „FCL.1005.IRE Instrumentaallennupädevuse kontrollpiloot – õigused

                        Instrumentaallennupädevuse kontrollpiloodi tunnistuse omanikul on õigus korraldada lennueksameid instrumentaallennu algpädevusmärgete või instrumentaallennupädevusmärgete väljaandmiseks ning lennuoskuse tasemekontrolle instrumentaallennu algpädevusmärgete või instrumentaallennupädevusmärgete pikendamiseks või taastamiseks.“;

                        49)

                        punkti FCL.1010.SFE alapunkti a alapunkte 1 ja 2 muudetakse järgmiselt:

                                    „a)

                                    SFE(A).
                                    Lennukite lennuimitaatori kontrollpiloodi tunnistuse taotlejad peavad vastama kõigile järgmistele nõuetele:

                                                1)

                                                mitmepiloodilennukite puhul:

                                                            i)

                                                            neil on või on olnud lennuki liinipiloodi luba ja asjakohane tüübipädevusmärge;

                                                            ii)

                                                            neil on asjakohase lennukitüübi lennutreeningseadme tüübipädevuse instruktori tunnistus ning

                                                            iii)

                                                            nad on lennanud vähemalt 1500 lennutundi piloodina mitmepiloodilennukitel;

                                                2)

                                                kõrgtehniliste keerukate ühepiloodilennukite puhul:

                                                            i)

                                                            neil on või on olnud lennuki ametipiloodi või liinipiloodi luba ja asjakohane tüübipädevusmärge;

                                                            ii)

                                                            neil on asjakohase lennukiklassi või -tüübi lennutreeningseadme tüübipädevuse instruktori tunnistus ning

                                                            iii)

                                                            nad on lennanud vähemalt 500 lennutundi piloodina ühepiloodilennukitel;“;

                        50)

                        punkti FCL.1005.FIE alapunkti c muudetakse järgmiselt:

                                    „c)

                                    Õhulaevade lennuinstruktori kontrollpiloot (FIE(As)). Õhulaevade lennuinstruktori kontrollpiloodil on õigus korraldada atesteerimisi õhulaevade lennuinstruktori tunnistuse väljaandmiseks, pikendamiseks või taastamiseks, kui tal on vastav instruktoritunnistus.“;

                        51)

                        punkti FCL.1010.FIE alapunktid d ja e jäetakse välja;

                        52)

                        1. liidet muudetakse järgmiselt:

                                    a)

                                    punkt 1 asendatakse järgmisega:

                                                „1.

                                                   Kergõhusõidukipiloodi luba ja erapiloodiluba“;

                                    b)

                                    punktid 1.1 ja 1.2 asendatakse järgmisega:

                                                „1.1.

                                                Kergõhusõidukipiloodi loa väljaandmisel loetakse muu õhusõidukiliigi kergõhusõidukipiloodi loa omanikul teoreetiliste teadmiste nõuded punkti FCL.120 alapunktis a sätestatud üldteemades täielikult täidetuks.

                                                1.2.

                                                Kergõhusõidukipiloodi loa või erapiloodiloa väljaandmisel loetakse muu õhusõidukiliigi erapiloodiloa, ametipiloodiloa või liinipiloodiloa omanikel teoreetiliste teadmiste nõuded punkti FCL.215 alapunktis a sätestatud üldteemades täielikult täidetuks. Sarnaselt arvestatakse nõuete täitmist nende kergõhusõiduki piloodiloa või erapiloodiloa taotlejate puhul, kellele on vastavalt komisjoni määruse (EL) 2018/395 III lisa (BFCL-osa) kohaselt välja antud õhupallipiloodi luba või komisjoni rakendusmääruse (EL) 2018/1976 III lisa (SFCL-osa) kohaselt välja antud purilennukipiloodi luba, v.a navigatsiooniga seotud nõuded, mida ei arvestata.“;

                                    c)

                                    alapunkt 1.2.a jäetakse välja;

                                    d)

                                    alapunkt 1.3 asendatakse järgmisega:

                                                „1.3.

                                                Erapiloodiloa väljaandmisel loetakse sama õhusõidukiliigi kergõhusõidukipiloodi loa omanikul teooriaõppe ja teooriaeksami nõuded täielikult täidetuks.“;

                                    e)

                                    alapunkt 1.4 asendatakse järgmisega:

                                                „1.4.

                                                Erandina alapunktist 1.2 peab taotleja, kellel on komisjoni rakendusmääruse (EL) 2018/1976 III lisa (SFCL-osa) kohaselt välja antud purilennukipiloodi luba koos fikseeritud jõuallikaga mootorpurilennuki juhtimise õigusega, kerglennukipiloodi loa saamiseks tõendama piisavate teoreetiliste teadmiste olemasolu ühe kolbmootoriga maalennukite klassi kohta vastavalt punkti FCL.135.A alapunkti a alapunktile 2.“;

                                    f)

                                    alapunkt 4.1 asendatakse järgmisega:

                                                „4.1.

                                                Instrumentaallennupädevusmärke või instrumentaallennu algpädevusmärke taotlejal, kes on samas õhusõidukiliigis sooritanud ametipiloodiloa jaoks nõutavad teooriaeksamid, loetakse täidetuks teoreetiliste teadmiste nõuded järgmistes valdkondades:

                                                            —

                                                            inimvõimed;

                                                            —

                                                            meteoroloogia.“;

                        53)

                        3. liidet muudetakse järgmiselt:

                                    a)

                                    punkti A alapunkti 9 alapunkti f alapunkti 3 alapunktile ii järgnev lõik asendatakse järgmisega:
                                    „Taotlejal, kellel on instrumentaallennu algpädevusmärge või tunnistus instrumentaallennu põhimooduli läbimise kohta, arvestatakse nõutava instrumentaallennuõppena kuni kümme tundi. Instrumentaallennu esmaimitaatoril (BITD) kogutud tunde ei arvestata.“;

                                    b)

                                    punkti C alapunkti 8 alapunkti e alapunkti 2 alapunktile ii järgnev lõik asendatakse järgmisega:
                                    „Taotlejal, kellel on instrumentaallennu algpädevusmärge või tunnistus instrumentaallennu põhimooduli läbimise kohta, arvestatakse nõutava instrumentaallennuõppena kuni kümme tundi. Instrumentaallennu esmaimitaatoril (BITD) kogutud tunde ei arvestata ning“;

                                    c)

                                    punkti D alapunkti 8 alapunkt e asendatakse järgmisega:

                                                „e)

                                                kümme tundi instrumentaallennuõpet, millest kuni viis tundi võib olla maapealne instrumentaalaeg I taseme lennuimitaatoril (FNPT I), 2. taseme lennuelementide imitaatoril (FTD 2), II taseme lennuimitaatoril (FNPT II) või lennu täisimitaatoril (FFS). Taotlejal, kellel on instrumentaallennu algpädevusmärge või tunnistus instrumentaallennu põhimooduli läbimise kohta, arvestatakse nõutava instrumentaallennuõppena kuni kümme tundi. Instrumentaallennu esmaimitaatoril (BITD) kogutud tunde ei arvestata;“;

                                    d)

                                    punkti E alapunkti 3 alapunkt a asendatakse järgmisega:

                                                „a)

                                                ta peab olema lennanud 150 lennutundi, sealhulgas 50 lennutundi lennuki kaptenina, millest kümme tundi peab olema lennatud marsruutlendudel.
                                                Jättes kõrvale nõude lennata 50 lennutundi kaptenina lennukitel, võib mõnel järgmistest juhtudest arvestada lennukitel lennatud 150 lennutunni hulka lennutunnid kaptenina muudes õhusõidukiliikides:

                                                            1)

                                                            20 tundi kopteritel, kui taotlejal on kopteri erapiloodi luba;

                                                            2)

                                                            50 tundi kopteritel, kui taotlejal on kopteri ametipiloodi luba;

                                                            3)

                                                            kümme tundi fikseeritud jõuallikaga mootorpurilennukitel või purilennukitel;

                                                            4)

                                                            20 tundi õhulaevadel, kui taotlejal on õhulaeva erapiloodi luba;

                                                            5)

                                                            50 tundi õhulaevadel, kui taotlejal on õhulaeva ametipiloodi luba.“;

                                    e)

                                    punkti E alapunkt 9 asendatakse järgmisega:

                                                „9.

                                                Taotlejal, kes omab kehtivat lennuki instrumentaallennupädevusmärget, loetakse instruktoriga instrumentaallennuõpe läbituks. Taotlejal, kes omab kehtivat kopteri instrumentaallennupädevusmärget, arvestatakse kuni viis tundi instruktoriga instrumentaallennuõpet, kusjuures vähemalt viis tundi instrumentaallennuõpet tuleb teha lennukil. Taotlejal, kellel on instrumentaallennu algpädevusmärge või tunnistus instrumentaallennu põhimooduli läbimise kohta, arvestatakse nõutava instrumentaallennuõppena kuni kümme tundi.“;

                                    f)

                                    punkti E alapunkti 12 alapunkt c asendatakse järgmisega:

                                                „c)

                                                kümme tundi instrumentaallennuõpet, millest kuni viis tundi võib olla maapealne instrumentaalaeg I või II taseme lennuimitaatoril (FNPT I, FNPT II) või lennu täisimitaatoril (FFS). Taotlejal, kellel on instrumentaallennu algpädevusmärge või tunnistus instrumentaallennu põhimooduli läbimise kohta, arvestatakse nõutava instrumentaallennuõppena kuni kümme tundi. Instrumentaallennu esmaimitaatoril (BITD) kogutud tunde ei arvestata;“;

                        54)

                        6. liite punkti A muudetakse järgmiselt:

                                    a)

                                    alapunkt 2 asendatakse järgmisega:

                                                „2.

                                                Lennuki instrumentaallennupädevuse moodulkursusel osaleda soovival taotlejal peab olema lennuki erapiloodi luba või lennuki ametipiloodi luba. Instrumentaallennuprotseduuride moodulkursusel osaleda soovival taotlejal, kellel ei ole lennuki ametipiloodi luba, peab olema instrumentaallennu algpädevusmärge või instrumentaallennu põhimooduli kursuse läbimise tunnistus.“;

                                    b)

                                    alapunkt 10.1 asendatakse järgmisega:

                                                „10.1.

                                                Lennuki ametipiloodi loa, instrumentaallennu algpädevusmärke või instrumentaallennu põhimooduli kursuse läbimise tunnistuse omanikul võib eespool alapunktiga 7 või 8 ette nähtud õppe kogumahtu kümne tunni võrra vähendada.“;

                        55)

                        6. liite punkti Aa muudetakse järgmiselt:

                                    a)

                                    alapunktid 9 ja 10 nummerdatakse ümber alapunktideks 11 ja 12;

                                    b)

                                    lisatakse järgmised alapunktid 9 ja 10:

                                                „9.

                                                Kompetentsuspõhise moodulkursuse kaudu lennuki instrumentaallennupädevusmärke taotlejatel, kellel on punkti FCL.835 kohane instrumentaallennu algpädevusmärge ja kes on kogunud vähemalt kümme tundi instruktoriga instrumentaallennuaega sertifitseeritud koolitusorganisatsioonis, võib alapunktis 4 nimetatud koolitusnõuded lugeda täidetuks, kui asjaomane instrumentaallennu algpädevusmärke koolitus hõlmas kõiki kompetentsuspõhise instrumentaallennupädevusega seotud teemasid ja seda on hinnanud kompetentsuspõhise lennukoolituse moodulkursusi korraldav sertifitseeritud koolitusorganisatsioon.

                                                10.

                                                Kompetentsuspõhise moodulkursuse kaudu lennuki instrumentaallennupädevusmärke taotleja, kellel on instrumentaallennu algpädevusmärge ja vähemalt 50 tundi lennukogemust kaptenina instrumentaallendudel, peab:

                                                            a)

                                                            sertifitseeritud koolitusorganisatsioonis

                                                                        i)

                                                                        läbima hindamise, et teha kindlaks, kas tema kompetentsuspõhise instrumentaallennupädevusega seotud teoreetilised teadmised on nõutaval tasemel;

                                                                        ii)

                                                                        läbima asjakohase lennuõppe instrumentaallennupädevusmärkega seotud õiguste laiendamiseks vastavalt punkti FCL.605.IR alapunktile a;

                                                            b)

                                                            pärast alapunkti a nõuete täitmist:

                                                                        i)

                                                                        edukalt sooritama 7. liite kohase lennuki instrumentaallennupädevuse lennueksami;

                                                                        ii)

                                                                        tõendama lennueksamil suuliselt kontrollpiloodile, et ta on omandanud piisavad teoreetilised teadmised lennundusõigusest, meteoroloogiast ning lendude planeerimisest ja sooritamisest (instrumentaallennupädevus).“;

                        56)

                        7. liidet muudetakse järgmiselt:

                                    a)

                                    pealkiri asendatakse järgmisega: „Instrumentaallennu algpädevuse ja instrumentaallennupädevuse lennueksam“;

                                    b)

                                    alapunkt 1 asendatakse järgmisega:

                                                „1.

                                                Taotleja peab olema läbinud lennuõppe eksamil kasutataval õhusõidukiklassil või -tüübil, mis on õppeks ja eksamiks nõuetekohaselt varustatud.“;

                                    c)

                                    alapunkt 9 asendatakse järgmisega:

                                                „9.

                                                Taotleja peab kontrollpiloodile näitama, mida ta parajasti kontrollib ja mis ülesandeid täidab, ning esitama raadioseadmete nimetused. Kontrollid tehakse vastavalt selle õhusõiduki kinnitatud kontroll-lehele, millega eksam sooritatakse. Lennueksami lennueelse ettevalmistuse käigus peab taotleja määrama mootori töörežiimi ja kiiruse seaded. Taotleja peab välja arvutama stardi, lähenemise ja maandumise lennutehnilised andmed vastavalt kasutatava õhusõiduki käsiraamatule või lennukäsiraamatule.“;

                                    d)

                                    alapunktis 11 lennukeid käsitleva tabeli lõpus asendatakse joonealune märkus (++) järgmisega:

                                                „(++)

                                                PBN-õiguste saamiseks peab üks lähenemine 4. või 5. osa raames olema RNP APCH protseduur. Kui RNP APCH protseduur ei ole võimalik, tehakse seda nõuetekohaselt varustatud lennutreeningseadmega (FSTD).“;

                                    e)

                                    alapunktis 11 koptereid käsitleva tabeli lõpus asendatakse joonealune märkus (+) järgmisega:

                                                „(+)

                                                PBN-õiguste saamiseks peab üks lähenemine 4. või 5. osa raames olema RNP APCH protseduur. Kui RNP APCH protseduur ei ole võimalik, tehakse seda nõuetekohaselt varustatud lennutreeningseadmega (FSTD).“;

                        57)

                        9. liite pealkiri asendatakse järgmisega: „Teise piloodi loa, liinipiloodi loa, tüübi- ja klassipädevuste koolitus, lennueksam ja lennuoskuse tasemekontroll ning instrumentaallennu algpädevuse ja instrumentaallennupädevuse lennuoskuse tasemekontroll“;

                        58)

                        9. liidet muudetakse järgmiselt:

                                    a)

                                    punkti B alapunkti 5 alapunkt l asendatakse järgmisega:

                                                „l)

                                                PBN-õiguste saamiseks või säilitamiseks peab üks lähenemine olema RNP APCH protseduur. Kui RNP APCH protseduur ei ole võimalik, tehakse seda nõuetekohaselt varustatud lennutreeningseadmega (FSTD).
                                                Erandina eespool esitatud lõigust ei hõlma piloodile antavad PBN-õigused RNP APCH protseduuride teostamise õigust, kui PBN-õiguste pikendamiseks korraldatud tasemekontroll ei sisalda RNP APCH harjutust. Piirang kaotatakse pärast seda, kui piloot on sooritanud RNP APCH harjutust sisaldava lennuoskuse tasemekontrolli.“;

                                    b)

                                    punkti B alapunkti 6 alapunkt d asendatakse järgmisega:

                                                „d)

                                                Lennueksami või lennuoskuse tasemekontrolli veerus olev täht „M“ osutab sellele, et harjutus on kohustuslik; mitme harjutusega valiku puhul on üks harjutustest kohustuslik.“;

                                    c)

                                    punkti B alapunkti 6 alapunkt j asendatakse järgmisega:

                                                „j)

                                                PBN-õiguste saamiseks või säilitamiseks peab üks lähenemine olema RNP APCH protseduur. Kui RNP APCH protseduur ei ole võimalik, tehakse seda nõuetekohaselt varustatud lennutreeningseadmega (FSTD).
                                                Erandina eespool esitatud lõigust ei hõlma piloodile antavad PBN-õigused RNP APCH protseduuride teostamise õigust, kui PBN-õiguste pikendamiseks korraldatud tasemekontroll ei sisalda RNP APCH harjutust. Piirang kaotatakse pärast seda, kui piloot on sooritanud RNP APCH harjutust sisaldava lennuoskuse tasemekontrolli.“;

                                    d)

                                    punkti B alapunkti 6 alapunktile j järgnevas tabelis asendatakse harjutust 3.8.3.4 käsitlev rida järgmisega:

                                                            „3.8.3.4*

                                                            Käsitsi, ühe mootori imiteeritud rikkega lõpplähenemise ajal kuni raja puudutamiseni või kogu katkestatud lähenemise kestel (vastavalt vajadusele), algusega:

                                                                        i)

                                                                        enne 1 000-jalase kõrguse ületamist lennuvälja kohal ja

                                                                        ii)

                                                                        pärast 1 000-jalase kõrguse ületamist lennuvälja kohal.

                                                      Lennukitel, mis sertifikaadi kohaselt ei ole transpordilennukid (JAR/FAR 25) või lähiliinilennukid (SFAR 23), alustatakse imiteeritud mootoririkkega lähenemist ja kordusringile minekut sarnaselt 2D-lähenemisprotseduuriga, nagu on kirjeldatud punktis 3.8.4. Kordusringile minekut alustatakse, kui on jõutud avaldatud kõrguseni merepinnast või maapinnast takistuste kohal (OCH/A), kuid mitte madalamal minimaalsest suhtelisest laskumiskõrgusest (MDH/A), mis on 500 jalga raja läve kohal. Lennukitel, mille lennuomadused (stardimass ja manööverduskõrgus) on samad mis transpordilennukitel, võib instruktor imiteerida mootoririket vastavalt harjutusele 3.8.3.4.

                                                P --->

                                                --->

                                                M“

                                    e)

                                    punkti B punkti 6 alapunktile j järgnevas tabelis jäetakse harjutust 3.8.3.5 käsitlev rida välja;

                                    f)

                                    punktile C lisatakse uus alapunkt 8a:

                                                „8a)

                                                PBN-õiguste saamiseks või säilitamiseks peab üks lähenemine olema RNP APCH protseduur. Kui RNP APCH protseduur ei ole võimalik, tehakse seda nõuetekohaselt varustatud lennutreeningseadmega (FSTD).
                                                Erandina eespool esitatud lõigust ei hõlma piloodile antavad PBN-õigused RNP APCH protseduuride teostamise õigust, kui PBN-õiguste pikendamiseks korraldatud tasemekontroll ei sisalda RNP APCH harjutust. Piirang kaotatakse pärast seda, kui piloot on sooritanud RNP APCH harjutust sisaldava lennuoskuse tasemekontrolli.“

            II LISA
            Komisjoni määruse (EL) nr 1178/2011 IV lisa (MED-osa) punkti MED.A.030 muudetakse järgmiselt:

                        a)

                        alapunkt c asendatakse järgmisega:

                                    „c)

                                    Kasutades õigusi, mis kaasnevad:

                                                1)

                                                kergõhusõidukipiloodi loaga (LAPL), komisjoni määruse (EL) 2018/395 III lisa (BFCL-osa) kohaselt välja antud õhupallipiloodiloaga või komisjoni rakendusmääruse (EL) 2018/1976 III lisa (SFCL-osa) kohaselt välja antud purilennukipiloodi loaga, peab piloodil olema vähemalt kehtiv LAPL-klassi tervisetõend;

                                                2)

                                                erapiloodiloaga (PPL), peab piloodil olema vähemalt kehtiv klassi 2 tervisetõend;

                                                3)

                                                õhupallipiloodi loaga (BPL),

                                                            i)

                                                            peab piloodil äriliste õhupallilendude puhul olema vähemalt kehtiv klassi 2 tervisetõend;

                                                            ii)

                                                            peab piloodil muude kui äriliste õhupallilendude puhul, kui õhusõiduki pardal on rohkem kui neli inimest, olema vähemalt kehtiv klassi 2 tervisetõend;

                                                4)

                                                purilennukipiloodi loaga (SPL), peab piloodil muude kui komisjoni rakendusmääruse (EL) 2018/1976 artikli 3 lõikes 2 kindlaksmääratud äriliste purilennukilendude puhul olema vähemalt kehtiv klassi 2 tervisetõend;

                                                5)

                                                ametipiloodiloaga (CPL), teise piloodi loaga (MPL) või liinipiloodiloaga (ATPL), peab piloodil olema vähemalt kehtiv klassi 1 tervisetõend.“;

                        b)

                        alapunkt e asendatakse järgmisega:

                                    „e)

                                    Kui erapiloodiloale (PPL) on lisatud instrumentaallennupädevusmärge või instrumentaallennu algpädevusmärge, peab piloodiloa omanik läbima toonaudiomeetria katse, mis vastab klassi 1 tervisetõendi omanikelt nõutavale perioodilisusele ja standardile.“

            III LISA
            Komisjoni määruse (EL) nr 1178/2011 VI lisa (ARA-osa) muudetakse järgmiselt:

                        1)

                        punkti ARA.GEN.220 alapunkt b asendatakse järgmisega:

                                    „b)

                                    Pädev asutus koostab loetelu kõikidest väljaantud organisatsioonisertifikaatidest, lennutreeningseadmete (FSTD-de) kvalifikatsioonisertifikaatidest ja personali lubadest, sertifikaatidest ning tunnistustest, deklaratsiooni esitanud koolitusorganisatsioonide esitatud deklaratsioonidest ja deklaratsiooni esitanud koolitusorganisatsioonide koolitusprogrammidest, mille puhul ta on kontrollinud vastavust komisjoni rakendusmääruse (EL) 2018/395 I lisa (FCL-osa), III lisa (BFCL-osa) või komisjoni rakendusmääruse (EL) 2018/1976 III lisa (SFCL-osa) nõuetele, või mille vastavuse komisjoni rakendusmääruse (EL) 2018/395 I lisa (FCL-osa), III lisa (BFCL-osa) või komisjoni rakendusmääruse (EL) 2018/1976 III lisa (SFCL-osa) nõuetele ta on heaks kiitnud, ning ajakohastab seda.“;

                        2)

                        punkti ARA.GEN.350 muudetakse järgmiselt:

                                    a)

                                    alapunkti da sissejuhatav lause asendatakse järgmisega:

                                                „da)

                                                Ilma et see piiraks alapunktide a–d kohaldamist, peab pädev asutus juhul, kui ta leiab järelevalve teostamise käigus või muude vahendite kaudu tõendeid selle kohta, et deklaratsiooni esitanud koolitusorganisatsioon ei vasta määruse (EL) 2018/1139 IV lisas sätestatud olulistele nõuetele, käesoleva määruse I lisas (FCL-osa) ja VIII lisas (DTO-osa) sätestatud nõuetele või komisjoni määruse (EL) 2018/395 III lisas (BFCL-osa) ning komisjoni rakendusmääruse (EL) 2018/1976 III lisas (SFCL-osa) sätestatud nõuetele, tegema järgmist:“;

                                    b)

                                    alapunkt e asendatakse järgmisega:

                                                „e)

                                                Kui punkti ARA.GEN.300 alapunkti d kohaselt tegutsev liikmesriigi pädev asutus teeb kindlaks, et organisatsioon, kelle on sertifitseerinud teise liikmesriigi pädev asutus või amet, või kes on esitanud teise liikmesriigi pädevale asutusele või ametile deklaratsiooni, on rikkunud määruse (EL) 2018/1139 IV lisas, käesoleva määruse I lisas (FCL-osa), VII lisas (ORA-osa) ja VIII lisas (DTO-osa) või komisjoni määruse (EL) 2018/395 III lisas (BFCL-osa) või komisjoni rakendusmääruse (EL) 2018/1976 III lisas (SFCL-osa) sätestatud olulisi nõudeid, teavitab ta kõnealusest rikkumisest asjaomast pädevat asutust, ilma et see piiraks mis tahes täiendavate täitemeetmete kohaldamist.“;

                        3)

                        punkti ARA.GEN.360 alapunkt a asendatakse järgmisega:

                                    „a)

                                    Saades loa või tunnistuse omanikult komisjoni määruse (EL) 2018/395 I lisa (FCL-osa) punkti FCL.015 alapunkti e, III lisa (BFCL-osa) punkti BFCL.015 alapunkti f või komisjoni rakendusmääruse (EL) 2018/1976 III lisa (SFCL-osa) punkti SFCL.015 alapunkti f kohase taotluse pädeva asutuse vahetamiseks, peab taotluse saanud pädev asutus loa või tunnistuse omaniku pädevalt asutuselt põhjendamatu viivituseta nõudma, et see edastaks viivitamata kõik alljärgneva:

                                                1)

                                                loa või tunnistuse kontrollandmed;

                                                2)

                                                koopiad loa või tunnistuse omaniku lennundusmeditsiinilistest andmetest, mida asjaomane pädev asutus säilitab vastavalt punktidele ARA.GEN.220 ja ARA.MED.150. Lennundusmeditsiinilised andmed edastatakse vastavalt IV lisa (MED-osa) punktile MED.A.015 ning need peavad sisaldama taotleja asjaomaste terviseandmete kokkuvõtet, mida on kontrollinud ja mille on allkirjastanud lennundusmeditsiini ekspertarst.“;

                        4)

                        punktile ARA.FCL.200 lisatakse alapunkt e:

                                    „e)

                                    Õhupalli või purilennuki lennuinstruktori tunnistuse instruktorid: pädev asutus töötab välja asjakohase protseduuri järelevalve all toimuvate õppelendude läbiviimiseks vastavalt alljärgnevale:

                                                1)

                                                komisjoni määruse (EL) 2018/395 III lisa (BFCL-osa) punkti BFCL.315 alapunkti a alapunkti 5 alapunkt ii ja punkti BFCL.360 alapunkti a alapunkt 2 ning

                                                2)

                                                komisjoni rakendusmääruse (EL) 2018/1976 III lisa (SFCL-osa) punkti SFCL.315 alapunkti a alapunkti 7 alapunkt ii ja punkti SFCL.360 alapunkti a alapunkt 2.“;

                        5)

                        punkti ARA.FCL.250 alapunkti a alapunkt 3 asendatakse järgmisega:

                                    „3)

                                    loa omanik ei vasta enam komisjoni määruse (EL) 2018/395 I lisa (FCL-osa) ja III lisa (BFCL-osa) või komisjoni rakendusmääruse (EL) 2018/1976 III lisa (SFCL-osa) nõuetele;“;

                        6)

                        punkti ARA.FCL.300 alapunkt a asendatakse järgmisega:

                                    „a)

                                    Pädev asutus kehtestab vajaliku korra ja menetlused, mis võimaldavad taotlejatel sooritada teooriaeksameid kooskõlas komisjoni määruse (EL) 2018/395 I lisa (FCL-osa) ja III lisa (BFCL-osa) või komisjoni rakendusmääruse (EL) 2018/1976 III lisa (SFCL-osa) kohaldatavate nõuetega.“;

                        7)

                        punkti ARA.ATO.105 järele lisatakse punkt ARA.ATO.110:
                        „ARA.ATO.110
                           Minimaalvarustuse loetelude heakskiitmine

                        Kui pädev asutus saab määruse (EL) nr 965/2012 III lisa (ORO-osa) punkti ORO.MLR.105 ja VI lisa (NCC-osa) punkti NCC.GEN.101 kohase minimaalvarustuse loetelu kinnitamise taotluse, tegutseb ta kooskõlas kõnealuse määruse II lisa (ARO-osa) punktiga ARO.OPS.205.“;

                        8)

                        punkti ARA.DTO.100 alapunkt b asendatakse järgmisega:

                                    „b)

                                    Kui deklaratsioon ei sisalda nõutavat teavet, või sisaldab teavet, mis osutab sellele, et asjaomane koolitusorganisatsioon ei vasta määruse (EL) 2018/1139 IV lisas sätestatud olulistele nõuetele, käesoleva määruse I lisas (FCL-osa) ja VIII lisas (DTO-osa) sätestatud nõuetele või komisjoni määruse (EL) 2018/395 III lisas (BFCL-osa) ning komisjoni rakendusmääruse (EL) 2018/1976 III lisas (SFCL-osa) sätestatud nõuetele, peab pädev asutus tegutsema kooskõlas punkti ARA.GEN.350 alapunktiga da.“;

                        9)

                        punkti ARA.DTO.110 alapunkt a asendatakse järgmisega:

                                    „a)

                                    Kui pädev asutus on kätte saanud deklaratsiooni esitanud koolitusorganisatsiooni koolitusprogrammi ja selle muudatused, millest teda on teavitatud vastavalt VIII lisa (DTO-osa) punkti DTO.GEN.115 alapunktile c, või kõnealuse lisa punkti DTO.GEN.230 alapunkti c kohase taotluse koolitusprogrammide heakskiitmise kohta, kontrollib pädev asutus nende koolitusprogrammide vastavust komisjoni määruse (EL) 2018/395 I lisa (FCL-osa) ja III lisa (BFCL-osa) ning komisjoni rakendusmääruse (EL) 2018/1976 III lisa (SFCL-osa) (vastavalt vajadusele) nõuetele.“;

                        10)

                        I liidet muudetakse järgmiselt:

                                    a)

                                    pealkirjale „Lennumeeskonnaliikme luba“ järgnev sissejuhatav lause asendatakse järgmisega:
                                    „Liikmesriigi poolt komisjoni määruse (EL) 2018/395 I lisa (FCL-osa), III lisa (BFCL-osa) ja komisjoni rakendusmääruse (EL) 2018/1976 III lisa (SFCL-osa) kohaselt välja antud lennumeeskonnaliikme luba peab vastama järgmistele spetsifikatsioonidele.“;

                                    b)

                                    punkti a alapunkti 1 alapunkt III asendatakse järgmisega:

                                                „III)

                                                loa seerianumber, mis algab loa väljaandjariigi ÜRO-riigitähisega, millele järgneb tähis „FCL“, „BFCL“ või „SFCL“ (vastavalt vajadusele) ning araabia numbritest ja/või ladina tähtedest koosnev kood;“;

                                    c)

                                    punkti a alapunkti 2 alapunkt XII asendatakse järgmisega:

                                                „XII)

                                                pädevusmärked ja tunnistused ning õhupallide ja purilennukite puhul õigused: klassi- või tüübipädevused ning instruktoritunnistused jne koos kehtivusaegadega (vastavalt vajadusele). Raadiotelefoniõigused võib märkida loavormile või eraldi tunnistusele;“;

                                    d)

                                    punktile c järgnevat vormi pealkirjaga „Esileht“ (EASA vorm 141, versioon 2) muudetakse järgmiselt:

                                                i)

                                                väljend „Välja antud FCL-osa kohaselt“ asendatakse järgmisega:
                                                „Välja antud FCL-osa/BFCL-osa/SFCL-osa kohaselt (mittevajalik maha tõmmata).“;

                                                ii)

                                                väljend „Luba vastab ICAO standarditele, välja arvatud kergõhusõidukipiloodi loa (LAPL) ja instrumentaal-marsruutlennupädevusmärke (EIR) õiguste osas“ asendatakse järgmisega:
                                                „Luba vastab ICAO standarditele, välja arvatud kergõhusõidukipiloodi loa (LAPL) ja instrumentaallennu algpädevusmärke (BIR) õiguste osas või juhul, kui sellele on lisatud kergõhusõidukipiloodi loa (LAPL) tervisetõend“;

                                    e)

                                    pealkirjale „lehekülg 2“ järgneval vormil asendatakse väljend „Loa seerianumber peab alati algama loa väljaandjariigi ÜRO riigitähisega, millele järgnevad tähed „FCL“.“ (III väljaga „Loa number“ seotud märkus) järgmisega:
                                    „Loa seerianumber peab alati algama loa väljaandjariigi ÜRO riigitähisega, millele järgnevad tähed „FCL.“, „BFCL.“ või „SFCL.“ (vastavalt vajadusele).“;

                                    f)

                                    pealkirjale „lehekülg 3“ järgnevat vormi muudetakse järgmiselt:

                                                i)

                                                väljend „Kasutatakse samu lühendeid, mis FCL-osas (nt PPL(H), ATPL(A) jne.)“ (II väljaga „Lubade nimetused, esmase väljaandmise kuupäev ja riigitähis“ seotud tekst) asendatakse järgmisega:
                                                „Kasutatakse samu lühendeid, mis FCL-osas (nt PPL(H), ATPL(A) jne), BFCL-osas ja SFCL-osas“;

                                                ii)

                                                väljendi „Kergõhusõidukipiloodi loa (LAPL) puhul: LAPL ei ole välja antud ICAO standardite alusel“ (XIII väljaga „Märkused“ seotud tekst) järele lisatakse järgmine tekst:
                                                „Purilennukipiloodi loa (SPL) puhul (v.a komisjoni rakendusmääruse (EL) 2018/1976 artikli 3b lõike 2 alapunktis b osutatud juhud): vigurlennuõigused ja purilennuki pilvelennuõigused ning stardimeetodid, mida kasutatakse vastavalt komisjoni rakendusmääruse (EL) 2018/1976 III lisa (SFCL-osa) punktidele SFCL.155, SFCL.200 and SFCL.215 (vastavalt vajadusele).“;

                        11)

                        III liide asendatakse järgmisega:
                        „KOOLITUSORGANISATSIOONI SERTIFIKAAT

                           Euroopa Liit *

                           Pädev asutus

                           KOOLITUSORGANISATSIOONI SERTIFIKAAT

                        [SERTIFIKAADI NUMBER/VIIDE]
                        Vastavalt komisjoni määrusele (EL) nr 1178/2011 [ja komisjoni määrusele (EL) 2018/395 / komisjoni rakendusmäärusele (EL) 2018/1976 (VALIDA SOBIV VARIANT)] ja allpool täpsustatud tingimustele kinnitab [pädev asutus] käesolevaga, et:
                        [KOOLITUSORGANISATSIOONI NIMI]
                        [KOOLITUSORGANISATSIOONI AADRESS]
                        on ORA-osa kohaselt sertifitseeritud koolitusorganisatsioon, millel on õigus viia läbi FCL-osa BFCL-osa/SFCL-osa [VALIDA SOBIV VARIANT] kohaseid koolituskursusi koos lennutreeningseadmete kasutamisega vastavalt lisatud koolituskursuse sertifikaadile.
                        TINGIMUSED:
                        Sertifikaat annab õiguse üksnes käesolevale sertifikaadile lisatud koolituskursuste sertifikaadis loetletud koolituskursuste läbiviimiseks koos lennutreeningseadmete kasutamisega.
                        Käesolev sertifikaat kehtib tingimusel, et sertifitseeritud organisatsioon täidab jätkuvalt ORA-osa, FCL-osa, BFCL-osa, SFCL-osa [VALIDA SOBIV VARIANT] ja muude kohaldatavate eeskirjade nõudeid.
                        Eespool nimetatud tingimuste täitmise korral on käesolev sertifikaat kehtiv, välja arvatud juhul kui sertifikaadist on loobutud, see on asendatud teise sertifikaadiga, peatatud, tühistatud või sellele on kehtestatud piirangud.
                        Väljaandmise kuupäev:
                        Allkiri:
                        [Pädev asutus]

                                    *

                                    ELi mittekuuluvate riikide puhul sõnad „Euroopa Liit“ välja jätta.

                              EASA vorm 143, versioon 2 – lk 1/2.

                           KOOLITUSORGANISATSIOONI SERTIFIKAAT

                           KOOLITUSKURSUSTE SERTIFIKAAT

                        Lisa koolitusorganisatsiooni sertifikaadile nr:
                        [SERTIFIKAADI NUMBER/VIIDE]
                        [KOOLITUSORGANISATSIOONI NIMI]
                        omab õigust korraldada ja läbi viia järgmisi FCL-osa/BFCL-osa/SFCL-osa [VALIDA SOBIV VARIANT] koolituskursusi ning kasutada järgmisi lennutreeningseadmeid:

                                    Koolituskursus

                                    Kasutatav(ad) lennutreeningsead(m)e(d) koos tähisega  (1)

                              Koolituskursuse sertifikaat kehtib kuni:

                                    a)

                                    koolitusorganisatsiooni sertifikaadist ei ole loobutud, seda ei ole asendatud teise sertifikaadiga, peatatud, tühistatud ja sellele ei ole kehtestatud piiranguid ning

                                    b)

                                    kõik toimingud tehakse vastavalt ORA-osale, FCL-osale, BFCL-osale, SFCL-osale [VALIDA SOBIV VARIANT] ja muudele kohaldatavatele eeskirjadele ning vajaduse korral ORA-osaga ette nähtud organisatsiooni dokumentide kohastele menetlustele.

                              Väljaandmise kuupäev:
                        Allkiri: [Pädev asutus]
                        Liikmesriigi/EASA nimel
                        EASA VORM 143, versioon 2 – lk 2/2.“

                                    12)

                                    VIII liide asendatakse järgmisega:

                              „Koolitusprogrammi sertifikaat
                        Deklaratsiooni esitanud koolitusorganisatsioon
                        Euroopa Liit (*)
                        Pädev asutus

                                       Väljaandja:

                                       Deklaratsiooni esitanud koolitusorganisatsiooni nimi:

                                       Deklaratsiooni esitanud koolitusorganisatsiooni viitenumber:

                                       Heaks kiidetud koolitusprogramm(id):

                                    Kontrollpilootide standardimine – purilennukite kontrollpiloot (FE(S)), õhupallide kontrollpiloot (FE(B)) (**)
                                    Kontrollpilootide täienduskursus – purilennukite kontrollpiloot (FE(S)), õhupallide kontrollpiloot (FE(B)) (**)

                                       Dokumendi number:

                                       Märkused:

                                    Eespool nimetatud pädev asutus on eespool nimetatud koolitusprogrammi/koolitusprogramme kontrollinud ja leidnud, et see/need on kooskõlas komisjoni määruse (EL) nr 1178/2011 I lisa (FCL-osa), komisjoni määruse (EL) 2018/395 III lisa (BFCL-osa) ja komisjoni rakendusmääruse (EL) 2018/1976 III lisa (SFCL-osa) nõuetega.

                                       Väljaandmise kuupäev:

                                       Allkiri: [pädev asutus]

                                                (*)

                                                ELi mittekuuluvate riikide puhul sõnad „Euroopa Liit“ välja jätta.

                                                (**)

                                                Valida sobiv variant.

                              EASA vorm XXX, 2. väljaanne – lk 1/1“.

               (1)  vastavalt kvalifikatsioonitõendile

            IV LISA
            Komisjoni määruse (EL) nr 1178/2011 VII lisa (ORA-osa) muudetakse järgmiselt:

                        1)

                        punkti ORA.ATO.110 muudetakse järgmiselt:

                                    a)

                                    alapunkti b alapunkt 1 asendatakse järgmisega:

                                                „1)

                                                tagada, et pakutav koolitus vastab komisjoni määruse (EL) 2018/395 I lisa (FCL-osa), III lisa (BFCL-osa), komisjoni rakendusmääruse (EL) 2018/1976 III lisa (SFCL-osa) (vastavalt vajadusele) nõuetele ning katselendurite koolituse korral komisjoni määruse (EL) nr 748/2012 I lisas (osa 21) ja koolitusprogrammis sätestatud asjakohastele nõuetele;“;

                                    b)

                                    alapunkt d asendatakse järgmisega:

                                                „d)

                                                Lennuinstruktoritel ja lennutreeningseadme instruktoritel peab olema pakutavas koolitusliigis komisjoni määruse (EL) 2018/395 I lisa (FCL-osa), III lisa (BFCL-osa) ja komisjoni rakendusmääruse (EL) 2018/1976 III lisa (SFCL-osa) kohaselt nõutav kvalifikatsioon.“;

                        2)

                        punkti ORA.ATO.125 alapunkt b asendatakse järgmisega:

                                    „b)

                                    Koolitusprogramm peab vastama komisjoni määruse (EL) 2018/395 I lisa (FCL-osa), III lisa (BFCL-osa), komisjoni rakendusmääruse (EL) 2018/1976 III lisa (SFCL-osa) (vastavalt vajadusele) nõuetele ning katselendurite koolituse korral komisjoni määruse (EL) nr 748/2012 I lisas (osa 21) ja koolitusprogrammis sätestatud asjakohastele nõuetele.“

            V LISA
            Määruse (EL) nr 1178/2011 VIII lisa (DTO-osa) muudetakse järgmiselt:

                        1)

                        punkti DTO.GEN.110 muudetakse järgmiselt:

                                    a)

                                    alapunkti a alapunktid 3 ja 4 asendatakse järgmisega:

                                                „3)

                                                purilennukite puhul vastavalt komisjoni rakendusmääruse (EL) 2018/1976 III lisa (SFCL-osa) nõuetele:

                                                            a)

                                                            teooriaõpe purilennukipiloodi loa taotlejatele;

                                                            b)

                                                            lennuõpe purilennukipiloodi loa taotlejatele;

                                                            c)

                                                            koolitus õiguste laiendamiseks purilennukitele või fikseeritud jõuallikaga purilennukitele vastavalt punktile SFCL.150;

                                                            d)

                                                            täiendavate stardimeetodite kasutamist käsitlev koolitus vastavalt punktile SFCL.155;

                                                            e)

                                                            koolitus täiendavate pädevusmärgete ja õiguste taotlejatele: algtaseme vigurlennuõigused ja edasijõudnute vigurlennuõigused, purilennuki ja plakati pukseerimise pädevusmärge, fikseeritud jõuallikaga purilennukite öölennupädevusmärge ning purilennuki pilvelennupädevusmärge;

                                                            f)

                                                            koolitus purilennukite lennuinstruktori (FI(S)) tunnistuse saamiseks;

                                                            g)

                                                            purilennukite lennuinstruktori (FI(S)) täienduskursus;

                                                4)

                                                õhupallide puhul vastavalt komisjoni rakendusmääruse (EL) 2018/1976 III lisa (BFCL-osa) nõuetele:

                                                            a)

                                                            teooriaõpe õhupallipiloodi loa taotlejatele;

                                                            b)

                                                            lennuõpe õhupallipiloodi loa taotlejatele;

                                                            c)

                                                            koolitus õiguste laiendamiseks muule õhupalliklassile või -kategooriale vastavalt punktile BFCL.150;

                                                            d)

                                                            koolitus täiendavate pädevusmärgete taotlejatele: trossiga kinnitatud kuumaõhu-õhupalli lennud, öölennud ja äriline lennutegevus;

                                                            g)

                                                            koolitus õhupallide lennuinstruktori (FI(B)) tunnistuse saamiseks;

                                                            h)

                                                            õhupallide lennuinstruktori (FI(B)) täienduskursus.“;

                                    b)

                                    alapunkt b asendatakse järgmisega:

                                                „b)

                                                Deklaratsiooni esitanud koolitusorganisatsioonil on õigus korraldada ka komisjoni määruse (EL) 2018/395 III lisa (BFCL-osa) punktides BFCL.430 ja punkti BFCL.460 alapunkti b alapunkti 1 kohaseid kontrollpiloodikursusi õhupallide kontrollpilootidele FE(B) ning komisjoni rakendusmääruse (EL) 2018/1976 III lisa (SFCL-osa) punktides SFCL.430 ja punkti SFCL.460 alapunkti b alapunkti 1 kohaseid kontrollpiloodikursusi purilennukite kontrollpilootidele FE(S), kui deklaratsiooni esitanud koolitusorganisatsioon on esitanud punkti DTO.GEN.115 kohase deklaratsiooni ja pädev asutus on koolituskursuse punkti DTO.GEN.230 alapunkti c kohaselt heaks kiitnud.“;

                        2)

                        punkti DTO.GEN.115 alapunkti a alapunkt 8 asendatakse järgmisega:

                                    „8)

                                    teade, milles kinnitatakse, et deklaratsiooni esitanud koolitusorganisatsioon vastab kõikide deklaratsiooniga hõlmatud koolituste jooksul jätkuvalt määruse (EL) 2018/1139 IV lisas sätestatud olulistele nõuetele, käesoleva määruse I lisas (FCL-osa) ja VIII lisas (DTO-osa) sätestatud nõuetele ning komisjoni määruse (EL) 2018/395 III lisas (BFCL-osa) ja komisjoni rakendusmääruse (EL) 2018/1976 III lisas (SFCL-osa) sätestatud nõuetele.“;

                        3)

                        punkti DTO.GEN.210 muudetakse järgmiselt:

                                    a)

                                    alapunkti a alapunkti 2 alapunkt i asendatakse järgmisega:

                                                „i)

                                                tagada, et korraldatavad koolitused vastavad komisjoni määruse (EL) 2018/395 I lisa (FCL-osa), III lisa (BFCL-osa) ja komisjoni rakendusmääruse (EL) 2018/1976 III lisa (SFCL-osa) ning deklaratsiooni esitanud koolitusorganisatsiooni koolitusprogrammi nõuetele;“;

                                    b)

                                    alapunkt e asendatakse järgmisega:

                                                „e)

                                                Lennuinstruktoritel ja lennutreeningseadmete instruktoritel peab olema pakutavas koolitusliigis komisjoni määruse (EL) 2018/395 I lisa (FCL-osa), III lisa (BFCL-osa) ja komisjoni rakendusmääruse (EL) 2018/1976 III lisa (SFCL-osa) kohaselt nõutav kvalifikatsioon.“;

                        4)

                        punkti DTO.GEN.230 muudetakse järgmiselt:

                                    a)

                                    alapunkt b asendatakse järgmisega:

                                                „b)

                                                Koolitusprogrammid peavad vastama komisjoni määruse (EL) 2018/395 I lisa (FCL-osa), III lisa (BFCL-osa) ja komisjoni rakendusmääruse (EL) 2018/1976 III lisa (SFCL-osa) (vastavalt vajadusele) nõuetele.“;

                                    b)

                                    alapunkt c asendatakse järgmisega:

                                                „c)

                                                Deklaratsiooni esitanud koolitusorganisatsioon võib pakkuda punkti DTO.GEN.110 alapunktis b osutatud koolitust üksnes juhul, kui pädev asutus on pärast deklaratsiooni esitanud koolitusorganisatsioonilt asjakohase taotluse saamist välja andnud punkti ARA.DTO.110 kohase sertifikaadi, milles kinnitatakse, et koolitusprogramm ja selle mis tahes muudatused vastavad komisjoni määruse (EL) 2018/395 I lisa (FCL-osa), III lisa (BFCL-osa) ning komisjoni rakendusmääruse (EL) 2018/1976 III lisa (SFCL-osa) (vastavalt vajadusele) nõuetele. Sellise sertifikaadi taotlemiseks esitab deklaratsiooni esitanud koolitusorganisatsioon punkti DTO.GEN.115 kohase deklaratsiooni.“;

                        5)

                        1. liites asendatakse deklaratsiooni vormi punkt 9 järgmisega:

                                    „9.

                                       Kinnitused

                                    Deklaratsiooni esitanud koolitusorganisatsioon on kooskõlas komisjoni määruse (EL) nr 1178/2011 VIII lisaga (DTO-osa), eelkõige selle punkti DTO.GEN.210 alapunkti a alapunkti 1 alapunktiga ii välja töötanud ohutuspoliitika ja kohaldab seda kogu deklaratsiooniga hõlmatud koolitustegevuse suhtes.
                                    Deklaratsiooni esitanud koolitusorganisatsioon vastab kõikide deklaratsiooniga hõlmatud koolituste jooksul jätkuvalt määruse (EL) 2018/1139 IV lisas sätestatud olulistele nõuetele, komisjoni määruse (EL) nr 1178/2011 I lisas (FCL-osa) ja VIII lisas (DTO-osa) sätestatud nõuetele ning komisjoni määruse (EL) 2018/395 III lisas (BFCL-osa) ja komisjoni rakendusmääruse (EL) 2018/1976 III lisas (SFCL-osa) sätestatud nõuetele.
                                    Kinnitame, et käesolevas deklaratsioonis ja selle lisades (vajaduse korral) sisalduv teave on täielik ja tõene.
                                    Deklaratsiooni esitanud koolitusorganisatsiooni esindaja nimi, kuupäev ja allkiri
                                    Deklaratsiooni esitanud koolitusorganisatsiooni koolitusjuhi nimi, kuupäev ja allkiri“